****

Verejná súťaž

ZADÁVANIE NADLIMITNEJ ZÁKAZKY

podľa zákona č. 343/2015 Z. z. o verejnom obstarávaní

a o zmene a doplnení niektorých zákonov v znení neskorších predpisov   
(ďalej len „**Zákon**“ alebo „**zákon o verejnom obstarávaní**“ alebo „**ZVO**“)

podľa § 66 ods. 7 písm. b) Zákona (tzv. „super reverzná verejná súťaž“)

SÚŤAŽNÉ PODKLADY

Názov zákazky:

**„Čistenie retenčných nádrží, odlučovačov ropných látok“**

DRUH ZÁKAZKY: poskytnutie služby

08/2025

**Obsah súťažných podkladov**

[A.1 POKYNY PRE ZÁUJEMCOV / UCHÁDZAČOV](#_Toc200543659)

[Časť I.](#_Toc200543660)

[Všeobecné informácie](#_Toc200543661)

[1 Identifikácia verejného obstarávateľa](#_Toc200543662)

[2 Predmet zákazky](#_Toc200543663)

[3 Rozdelenie predmetu zákazky](#_Toc200543664)

[4 Variantné riešenie](#_Toc200543665)

[6 Zdroj finančných prostriedkov](#_Toc200543666)

[7 Typ zmluvy](#_Toc200543667)

[8 Viazanosť ponuky](#_Toc200543668)

[Časť II.](#_Toc200543669)

[Komunikácia a vysvetľovanie](#_Toc200543670)

[9 Komunikácia medzi verejným obstarávateľom a záujemcami/uchádzačmi](#_Toc200543671)

[10 Vysvetlenie informácií](#_Toc200543672)

[11 Obhliadka miesta plnenia predmetu zákazky](#_Toc200543673)

[Časť III.](#_Toc200543674)

[Príprava ponuky](#_Toc200543675)

[12 Forma a spôsob predkladania ponuky](#_Toc200543676)

[13 Jazyk ponuky](#_Toc200543677)

[14 Mena a ceny uvádzané v ponuke](#_Toc200543678)

[15 Zábezpeka](#_Toc200543679)

[16 Obsah ponuky](#_Toc200543680)

[17 Náklady na prípravu ponuky](#_Toc200543683)

[Časť IV.](#_Toc200543685)

[Predkladanie ponuky](#_Toc200543686)

[18 Predloženie ponuky](#_Toc200543687)

[19 Registrácia a autentifikácia uchádzača](#_Toc200543689)

[20 Lehota na predkladanie ponuky](#_Toc200543690)

[21 Doplnenie, zmena a odvolanie ponuky](#_Toc200543692)

[Časť V.](#_Toc200543694)

[Otváranie a vyhodnotenie ponúk](#_Toc200543695)

[22 Otváranie ponúk (on-line sprístupnenie)](#_Toc200543696)

[23 Preskúmanie ponúk](#_Toc200543697)

[24 Dôvernosť procesu verejného obstarávania](#_Toc200543698)

[25 Vyhodnocovanie ponúk](#_Toc200543699)

[26 Vyhodnotenie splnenia podmienok účasti uchádzačov](#_Toc200543700)

[27 Oprava chýb](#_Toc200543701)

[Časť VI.](#_Toc200543702)

[Prijatie ponuky](#_Toc200543703)

[28 Informácie o výsledku vyhodnotenia ponúk](#_Toc200543704)

[29 Uzavretie Dohody](#_Toc200543705)

[30 Zrušenie verejného obstarávania](#_Toc200543706)

[31 Ochrana osobných údajov](#_Toc200543707)

[A.3 PODMIENKY ÚČASTI UCHÁDZAČOV](#_Toc200543708)

[B.2 SPÔSOB URČENIA CENY](#_Toc200543709)

[B.3 OBCHODNÉ PODMIENKY DODANIA PREDMETU ZÁKAZKY](#_Toc200543710)

**PRÍLOHY K SÚŤAŽNÝM PODKLADOM**

Príloha č. 1 k časti A.1 - Všeobecné informácie o uchádzačovi

Príloha č. 2 k časti A.1 - Jednotný európsky dokument

Príloha č. 3 k časti A.1 - Čestné vyhlásenie podľa článku 5k nariadenia rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení Nariadenia rady (EÚ) č. 2025/395 z 24. februára 2025 a v znení neskorších predpisov

Príloha č. 4 k časti A.1 - Vyhlásenie uchádzača

Príloha č. 1 k časti A.2 - Návrh na plnenie kritérií

Príloha č. 1 k časti A.3 - Čestné vyhlásenie uchádzača podľa §32 ods.7 Zákona o verejnom obstarávaní

Príloha č. 1 k časti B.1 - Špecifikácia ORL/RN

Príloha č. 1 k časti B.2 - Špecifikácia ceny

Príloha č. 1 k časti B.3 - Zoznam subdodávateľov a podiel subdodávok

(*Zároveň príloha č. 4 k Rámcovej dohode*)

**Nepovinné** (resp. je potrebné predložiť ak sa uplatňuje):

Príloha č. 5 k časti A.1 - Čestné vyhlásenie skupiny dodávateľov

Príloha č. 6 k časti A.1 - Plná moc pre jedného z členov skupiny dodávateľov

Príloha č. 7 k časti A.1 - Zoznam dôverných informácii

# 

# A.1 POKYNY PRE ZÁUJEMCOV / UCHÁDZAČOV

## Časť I.

## Všeobecné informácie

### Identifikácia verejného obstarávateľa

Názov organizácie: Národná diaľničná spoločnosť a.s.

Sídlo organizácie: Dúbravská cesta 14, 841 04 Bratislava

IČO: 35 919 001

IČ DPH: SK 2021937775

Bankové spojenie: Štátna pokladnica

IBAN: SK95 8180 0000 0070 0069 4593

BIC/SWIFT: SPSRSKBA

Internetová adresa organizácie (URL): [www.ndsas.sk](http://www.ndsas.sk)

Profil verejného obstarávateľa: <https://www.uvo.gov.sk/vyhladavanie/vyhladavanie-profilov/detail/9127>

Kontaktná osoba: Bc. Tomáš Tuček

Telefón: +421 2 5831 1582

E-mail: [tomas.tucek@ndsas.sk](mailto:tomas.tucek@ndsas.sk)

Verejný obstarávateľ neuplatnil prípravné trhové konzultácie (ďalej len „**PTK**“) podľa § 25 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

### Predmet zákazky

* 1. Predmetom verejného obstarávania je zákazka podľa § 3 ods. **4** Zákona na **poskytnutie služby** s predmetom podrobne vymedzeným v týchto súťažných podkladoch (ďalej len „**týchto SP**“ alebo „**SP**“).
  2. Predložením svojej ponuky uchádzač v plnom rozsahu a bez výhrad akceptuje všetky podmienky verejného obstarávateľa týkajúce sa super reverznej verejnej súťaže uvedené v Oznámení   
     o vyhlásení verejného obstarávania (ďalej len „**Oznámenie**“ alebo „**Oznámenie o vyhlásení**“) v týchto súťažných podkladoch a v iných dokumentoch poskytnutých verejným obstarávateľom v lehote na predkladanie ponúk.
  3. Ponuka predložená uchádzačom musí byť vypracovaná v súlade s Oznámením o vyhlásení, s týmito súťažnými podkladmi a s inými dokumentmi poskytnutými verejným obstarávateľom v lehote na predkladanie ponúk a nesmie obsahovať žiadne výhrady týkajúce sa podmienok tohto verejného obstarávania stanovených verejným obstarávateľom.
  4. Ponuka, ktorá obsahuje akékoľvek obmedzenia alebo výhrady voči podmienkam uvedeným   
     v Oznámení o vyhlásení, v týchto súťažných podkladoch a v iných dokumentoch poskytnutých verejným obstarávateľom a ponuka, ktorá obsahuje také skutočnosti, ktoré sú v rozpore so všeobecne záväznými právnymi predpismi, sa považuje za neplatnú.
  5. Súťažné podklady sú bezodplatne k dispozícii na webovom sídle [https://www.uvo.gov.sk/vyhladavanie/vyhladavanie-profilov/detail/9127](https://www.uvo.gov.sk/vyhladavanie/vyhladavanie-profilov/detail/9127%20) prostredníctvom profilu verejného obstarávateľa a na elektronickej platforme verejného obstarávateľa <https://josephine.proebiz.com/sk/public-tenders/list> (ďalej len “**JOSEPHINE**“)
  6. Uchádzač vypracuje a predloží ponuku a všetky súvisiace dokumenty elektronicky (ak nie je uvedené inak) prostredníctvom systému JOSEPHINE, v súlade s Oznámením o vyhlásení verejného obstarávania, s týmito súťažnými podkladmi a s inými dokumentmi poskytnutými verejným obstarávateľom v lehote na predkladanie ponúk.
  7. Názov predmetu zákazky

**„Čistenie retenčných nádrží, odlučovačov ropných látok“**

Stručný opis predmetu zákazky

Predmetom zákazky je čistenie, oprava a údržba retenčných nádrží (ďalej len „**RN**“), čistenie odlučovačov ropných látok (ďalej len „**ORL**“) a čistenie zariadení s obsahom rovnakých druhov odpadov špecifikovaných v zoznamoch ORL a RN, ktoré sa budú realizovať postupne na základe objednávky, ktorú vystaví konkrétne Stredisko správy a údržby diaľnic (ďalej len „**SSÚD**“) alebo Stredisko správy a údržby rýchlostných ciest (ďalej len „**SSÚR**“). Zhotoviteľ sa zaväzuje dielo vykonať v rozsahu a spôsobom uvedeným v príslušných objednávkach vystavených objednávateľom počas platnosti rámcovej dohody.

Predmet zákazky je podrobne vymedzený v časti B.1 Opis predmetu zákazky týchto SP.

Číselný kód pre hlavný predmet a doplňujúce predmety z Hlavného slovníka Spoločného slovníka obstarávania, prípadne alfanumerický kód z Doplnkového slovníka Spoločného slovníka obstarávania (CPV/SSO):

Hlavný predmet:

90000000-7 Kanalizačné služby a odstraňovanie odpadu, čistenie a environmentálne služby

Doplňujúci predmet:

90513900-5 Služby na likvidáciu kalu

* + 1. Postup vo verejnom obstarávaní: verejná súťaž podľa § 66 ods. 7 písm. b) Zákona
  1. Predpokladaná hodnota zákazky: **18 922 543,23 eur bez dane z pridanej hodnoty (ďalej len „DPH“).**
     1. Predpokladaná hodnota zákazky pre časť 1: 9 564 455,04 EUR bez DPH.
     2. Predpokladaná hodnota zákazky pre časť 2: 5 671 638,39 EUR bez DPH.
     3. Predpokladaná hodnota zákazky pre časť 3: 3 686 449,80 EUR bez DPH.
  2. Verejný obstarávateľ si vyhradzuje právo neprijať takú ponuku uchádzača, ktorá presiahne predpokladanú hodnotu zákazky. V prípade, ak ponuky všetkých uchádzačov presiahnu predpokladanú hodnotu zákazky, verejný obstarávateľ uvedené identifikuje ako dôvod hodný osobitného zreteľa a môže postupovať v súlade s § 57 ods. 2 ZVO, a teda zrušiť dané verejné obstarávanie.

Predpokladaná hodnota zákazky bola určená v súlade s § 6 ods.1 ZVO.

### Rozdelenie predmetu zákazky

* 1. Predmet zákazky je rozdelený na tri samostatne vyhodnocované časti:
     1. Časť 1: Oblasť I – SSÚD Malacky, SSÚD Bratislava, SSÚD Trnava, SSÚD Trenčín, SSÚR Galanta, SSÚR Nová Baňa, SSÚR Zvolen, SSÚR Lučenec
     2. Časť 2: Oblasť II – SSÚD Považská Bystrica, SSÚD Martin, SSÚD Liptovský Mikuláš, SSÚR Čadca
     3. Časť 3: Oblasť III – SSÚD Mengusovce, SSÚD Beharovce, SSÚD Prešov, SSÚR Košice

Podrobné vymedzenie jednotlivých častí zákazky predmetu zákazky, tvorí časť B.1 Opis predmetu zákazky týchto SP.

### 4 Variantné riešenie

4.1 Uchádzačom sa neumožňuje predložiť variantné riešenie.

4.2 Ak súčasťou ponuky bude aj variantné riešenie, nebude takéto variantné riešenie zaradené do vyhodnotenia ponúk a bude sa naň hľadieť, akoby nebolo predložené.

**5 Miesto a termín plnenia predmetu zákazky**

5.1 Miesto plnenia predmetu zákazky:

Miesta plnenia predmetu zákazky sú bližšie špecifikované v Prílohe č. 1 k časti B.1 Opis predmetu zákazky týchto SP.

* 1. Predpokladaná dĺžka trvania plnenia: 48 mesiacov odo dňa nadobudnutia účinnosti Rámcovej dohody

### Zdroj finančných prostriedkov

6.1 Predmet zákazky bude financovaný z vlastných zdrojov verejného obstarávateľa.

6.2 Verejný obstarávateľ neposkytuje zálohy ani preddavky na plnenie zmluvy.

6.3 Splatnosť faktúr je do 30 (slovom: tridsať) kalendárnych dní odo dňa doporučeného doručenia faktúr bez nedostatkov verejnému obstarávateľovi

### Typ zmluvy

* 1. Výsledok postupu verejného obstarávania: uzavretie **Rámcovej dohody**  (ďalej len „**Dohoda**“) uzavretá podľa § 536 a nasl. zákona 513/1991 Zb. Obchodného zákonníka v znení neskorších predpisov (ďalej len „**Obchodný zákonník**“).
  2. Vymedzenie zmluvných podmienok plnenia predmetu zákazky tvorí B.1 Opis predmetu zákazky, B.2 Spôsob určenia ceny a B.3 Obchodné podmienky plnenia predmetu zákazky, ktoré sú neoddeliteľnou súčasťou týchto SP.

### Viazanosť ponuky

* 1. Uchádzač je svojou ponukou viazaný počas lehoty viazanosti ponúk. Lehota viazanosti ponúk plynie od uplynutia lehoty na predkladanie ponúk do uplynutia lehoty viazanosti ponúk stanovenej verejným obstarávateľom, t. j. 12 mesiacov od uplynutia lehoty na predkladanie ponúk.

## Časť II.

## Komunikácia a vysvetľovanie

### Komunikácia medzi verejným obstarávateľom a záujemcami/uchádzačmi

* 1. Komunikácia a výmena informácií (ďalej len „**komunikácia**“) medzi verejným obstarávateľom a záujemcami/uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch, resp. v súlade s ustanovením § 22 Zákona.
  2. Komunikácia a výmena informácií medzi verejným obstarávateľom a záujemcami/uchádzačmi bude prebiehať písomne prostredníctvom elektronických prostriedkov podľa ustanovení uvedených v § 20 ods. 1 a nasl. Zákona.
  3. Verejný obstarávateľ bude na komunikáciu so záujemcami/uchádzačmi používať elektronický prostriedok, ktorým je komunikačné rozhranie systému JOSEPHINE (ďalej aj „**JOSEPHINE**“). Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi.
  4. JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.
  5. Na bezproblémové používanie systému JOSEPHINE je nutné používať jeden z podporovaných internetových prehliadačov:

- Mozilla Firefox verzia 13.0 a vyššia

- Google Chrome

- Microsoft Edge.

* 1. Pravidlá pre doručovanie - zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania   
     v systéme JOSEPHINE a to v súlade s funkcionalitou systému.
  2. Obsahom komunikácie prostredníctvom komunikačného rozhrania systému JOSEPHINE bude vysvetľovanie SP a požiadaviek uvedených v Oznámení, prípadné doplnenie SP, predkladanie ponúk, vysvetľovanie predložených ponúk, vysvetľovanie predložených dokladov, námietky a akákoľvek ďalšia, výslovne neuvedená komunikácia v súvislosti s týmto verejným obstarávaním, s výnimkou prípadov, keď to výslovne vylučuje Zákon. Pokiaľ sa v SP vyskytujú požiadavky na predkladanie ponúk, vysvetľovanie SP a požiadaviek uvedených v Oznámení, prípadné doplnenie SP, vysvetľovanie predložených ponúk, vysvetľovanie predložených dokladov, námietky alebo akákoľvek iná komunikácia medzi verejným obstarávateľom a záujemcami/uchádzačmi, má sa na mysli vždy použitie komunikácie prostredníctvom komunikačného rozhrania systému JOSEPHINE. V prípade, že verejný obstarávateľ rozhodne aj o možnosti iného spôsobu komunikácie než prostredníctvom komunikačného rozhrania JOSEPHINE, tak v SP takúto skutočnosť zreteľne uvedie. Táto komunikácia sa týka aj prípadov, kedy sa ponuka javí ako mimoriadne nízka ponuka. V takomto prípade komisia prostredníctvom komunikačného rozhrania systému JOSEPHINE požiada uchádzača o vysvetlenie, týkajúce sa predloženej ponuky a uchádzač musí doručiť prostredníctvom komunikačného rozhrania systému JOSEPHINE písomné odôvodnenie mimoriadne nízkej ponuky. Ak bude uchádzač alebo ponuka uchádzača z verejného obstarávania vylúčená, uchádzačovi bude prostredníctvom komunikačného rozhrania systému JOSEPHINE oznámené vylúčenie s uvedením dôvodu a lehoty, v ktorej môže byť doručená námietka. Úspešnému uchádzačovi bude prostredníctvom komunikačného rozhrania systému JOSEPHINE zaslané oznámenie, že sa jeho ponuka prijíma. Akákoľvek komunikácia verejného obstarávateľa či záujemcu/uchádzača s treťou osobou (treťou osobou sa rozumie subjekt odlišný od záujemcu/uchádzača) v súvislosti s týmto verejným obstarávaním bude prebiehať spôsobom, ktorý stanoví Zákon a bude realizovaná mimo komunikačné rozhranie systému JOSEPHINE.
  3. Ak je odosielateľom zásielky verejný obstarávateľ, tak záujemcovi/ uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca/uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca/uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
  4. Ak je odosielateľom zásielky záujemca/uchádzač, tak po prihlásení do systému JOSEPHINE môže   
     k predmetnému obstarávaniu prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
  5. Verejný obstarávateľ odporúča záujemcom/uchádzačom, ktorí si vyhľadali obstarávanie prostredníctvom webovej stránky verejného obstarávateľa, resp. v systéme JOSEPHINE (<https://josephine.proebiz.com>), a zároveň ktorí chcú byť informovaní o prípadných aktualizáciách týkajúcich sa konkrétneho obstarávania prostredníctvom notifikačných e-mailov, aby v danom obstarávaní zaklikli tlačidlo **„ZAUJÍMA MA TO“** (v pravej hornej časti obrazovky). **Záujemci/uchádzači, ktorí odporúčanie nebudú akceptovať, sa vystavujú riziku, že im obsah informácií k predmetnej zákazke nebude doručený.**
  6. Verejný obstarávateľ umožňuje neobmedzený a priamy prístup elektronickými prostriedkami k SP   
     a k prípadným všetkým doplňujúcim podkladom. SP a prípadné vysvetlenie alebo doplnenie SP alebo vysvetlenie požiadaviek uvedených v Oznámení, podmienok účasti vo verejnom obstarávaní, informatívneho dokumentu alebo inej sprievodnej dokumentácie budú verejným obstarávateľom zverejnené ako elektronické dokumenty v systéme JOSEPHINE pričom priamy odkaz na dokumenty alebo informácie podľa prvej časti tejto vety verejný obstarávateľ sprístupní na profile verejného obstarávateľa <https://www.uvo.gov.sk/vyhladavanie/vyhladavanie-profilov/detail/9127>   
     (ďalej len „**profil**“) a zároveň v systéme JOSEPHINE.

### Vysvetlenie informácií

* 1. V prípade nejasností alebo potreby vysvetlenia informácií potrebných na vypracovanie ponuky a na preukázanie splnenia podmienok účasti poskytnutých verejným obstarávateľom v lehote na predkladanie ponúk, môže ktorýkoľvek zo záujemcov požiadať o vysvetlenie informácií k predmetnej zákazke prostredníctvom komunikačného rozhrania systému JOSEPHINE.
  2. Prípadnú žiadosť o vysvetlenie informácií potrebných na vypracovanie ponuky a na preukázanie splnenia podmienok účasti verejný obstarávateľ odporúča záujemcom doručiť prostredníctvom komunikačného rozhrania systému JOSEPHINE „**dostatočne vopred**“.
  3. Verejný obstarávateľ bezodkladne poskytne vysvetlenie informácií potrebných na vypracovanie ponuky, návrhu a na preukázanie splnenia podmienok účasti všetkým záujemcom, ktorí sú im známi, najneskôr však 6 (šesť) dní pred uplynutím lehoty na predkladanie ponúk alebo lehoty na predloženie dokladov preukazujúcich splnenie podmienok účasti za predpokladu, že o vysvetlenie záujemca požiada dostatočne vopred; ak sa použije zrýchlený postup z dôvodu naliehavej udalosti, je táto lehota štyri dni.
  4. Verejný obstarávateľ primerane predĺži lehotu na predkladanie ponúk

- ak vysvetlenie informácií potrebných na vypracovanie ponuky, návrhu alebo na preukázanie splnenia podmienok účasti nie je poskytnuté v lehotách podľa tohto Zákona aj napriek tomu, že bolo vyžiadané dostatočne vopred,

- ak v dokumentoch potrebných na vypracovanie ponuky, návrhu alebo na preukázanie splnenia podmienok účasti vykoná podstatnú zmenu.

* 1. Ak si vysvetlenie informácií potrebných na vypracovanie ponuky, návrhu alebo na preukázanie splnenia podmienok účasti hospodársky subjekt, záujemca nevyžiadal dostatočne vopred alebo jeho význam je z hľadiska prípravy ponuky nepodstatný, verejný obstarávateľ alebo obstarávateľ nie je povinný predĺžiť lehotu na predkladanie ponúk, lehotu na predloženie žiadostí o účasti alebo lehotu na predkladanie návrhov.
  2. Na účely tohto zákona sa do lehoty určenej podľa dní nezapočítava deň, keď došlo ku skutočnosti určujúcej začiatok lehoty. Lehoty určené podľa týždňov, mesiacov alebo rokov sa končia uplynutím toho dňa, ktorý sa svojím označením zhoduje s dňom, keď došlo ku skutočnosti určujúcej začiatok lehoty, a ak taký deň v mesiaci nie je, končí sa lehota posledným dňom mesiaca. Ak koniec lehoty pripadne na sobotu alebo na deň pracovného pokoja, je posledným dňom lehoty najbližší budúci pracovný deň.

### Obhliadka miesta plnenia predmetu zákazky

11.1Verejný obstarávateľ neorganizuje obhliadku miesta plnenia predmetu zákazky. V prípade, ak má záujemca/uchádzač záujem vykonať obhliadku miesta plnenia predmetu zákazky, verejný obstarávateľ nebráni záujemcovi/uchádzačovi nijakým spôsobom ju vykonať, tzn., že miesto plnenia predmetu zákazky je plne sprístupnené. V prípade potreby, záujemcovia/uchádzači môžu v tejto veci kontaktovať verejného obstarávateľa prostredníctvom elektronického systému, v ktorom sa verejné obstarávanie uskutočňuje. Predpokladá sa, že záujemca/uchádzač sa pred predložením ponuky s miestom plnenia zákazky dokonale oboznámi a do svojej ponuky zahrnie výsledok analýzy možných rizík a neistôt. Výdavky spojené s obhliadkou miesta plnenia predmetu zákazky znáša výlučne záujemca/uchádzač.

## Časť III.

## Príprava ponuky

### Forma a spôsob predkladania ponuky

* 1. Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v SP. Ponuka musí byť vyhotovená elektronicky v zmysle § 49 ods. 1 písm. a) Zákona a vložená do systému JOSEPHINE umiestnenom na webovej adrese <https://josephine.proebiz.com/> za podmienok:
     1. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>;
     2. V predloženej ponuke prostredníctvom systému JOSEPHINE musia byť pripojené požadované doklady (odporúčaný je formát „PDF“) tak, ako je uvedené v týchto SP;
     3. Ak ponuka obsahuje dôverné informácie, uchádzač ich viditeľne označí. Uchádzačom navrhovaná cena za plnenie požadovaného predmetu zákazky bude uvedená   
        v ponuke uchádzača spôsobom uvedeným v časti B.2 Spôsob určenia ceny týchto SP;
     4. Verejný obstarávateľ je povinný zachovávať mlčanlivosť o informáciách označených ako dôverné podľa § 22 ZVO, ktoré mu uchádzač poskytol. Týmto ustanovením nie sú dotknuté povinnosti verejného obstarávateľa vyplývajúce zo Zákona;
     5. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).
  2. Dokumenty tvoriace ponuku, môže uchádzač predložiť ako originály alebo kópie dokladov   
     v elektronickej podobe s kvalifikovaným elektronickým podpisom alebo ako zaručene konvertované listiny v zmysle ustanovenia § 35 zákona č. 305/2013 Z.z. a nasl. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e- Governmente) v znení neskorších predpisov alebo len ako skeny originálov alebo úradne osvedčených fotokópií týchto dokumentov. Verejný obstarávateľ môže kedykoľvek počas priebehu verejného obstarávania požiadať uchádzača o predloženie originálu príslušného dokumentu, úradne osvedčenej kópie originálu príslušného dokumentu alebo zaručenej konverzie, ak má pochybnosti o pravosti predloženého dokumentu alebo ak je to potrebné na zabezpečenie riadneho priebehu verejného obstarávania. Pri predkladaní bankovej záruky a poistenia záruky uchádzač postupuje podľa bodov 15.4.2 a 15.4.3 časti A.1 Pokyny pre záujemcov/uchádzačov týchto SP.
  3. Znenie obchodných podmienok, ktoré sú súčasťou týchto SP v časti B.3 Obchodné podmienky plnenia predmetu zákazky nemožno meniť, ani uvádzať výhrady, ktoré by odporovali týmto súťažným podkladom.

### Jazyk ponuky

13.1 Ponuky a ďalšie doklady a dokumenty vo verejnom obstarávaní sa predkladajú v štátnom jazyku Slovenskej republiky alebo v českom jazyku. Ak je doklad alebo dokument vyhotovený v inom jazyku, predkladá sa spolu s jeho úradným prekladom do štátneho jazyka Slovenskej republiky; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka Slovenskej republiky. Dané znenie platí aj v prípade ak ponuku predkladá uchádzač so sídlom mimo územia Slovenskej republiky.

### Mena a ceny uvádzané v ponuke

* 1. Uchádzačom navrhovaná zmluvná cena za plnenie požadovaného predmetu zákazky, uvedená v ponuke uchádzača, bude vyjadrená v eurách bez DPH (€ alebo EUR).
  2. Cena za plnenie predmetu zákazky musí byť stanovená podľa zákona Národnej rady Slovenskej republiky č.18/1996 Z. z. o cenách v znení neskorších predpisov (ďalej len „**zákon o cenách**“), vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon o cenách.
  3. Ak je uchádzač platiteľom DPH, navrhovanú zmluvnú cenu uvedie v zložení:
     1. navrhovaná zmluvná cena bez DPH;
     2. sadzba DPH a výška DPH;
     3. navrhovaná zmluvná cena vrátane DPH.
  4. Ak uchádzač nie je platiteľom DPH, uvedie navrhovanú zmluvnú cenu celkom. Na skutočnosť či je, alebo nie je platiteľom DPH, upozorní v ponuke v príslušnom Návrhu na plnenie kritéria (Príloha č. 1 k časti A.2 Kritériá na hodnotenie ponúk a pravidlá ich uplatnenia týchto SP).
  5. V prípade, ak je uchádzač v postavení zahraničnej osoby, riadi sa zákonom č. 222/2004 Z. z. o dani   
     z pridanej hodnoty v znení neskorších predpisov.

### 15 Zábezpeka

15.1 Verejný obstarávateľ vyžaduje, aby uchádzač zabezpečil viazanosť svojej ponuky zábezpekou. Zábezpeka je poskytnutie bankovej záruky, poistenie záruky alebo zloženie finančných prostriedkov na účet verejného obstarávateľa v banke alebo v pobočke zahraničnej banky.

15.2 Zábezpeka je stanovená vo výške**:**

15.2.1 Uchádzač, ktorý predloží ponuku len na plnenie prvej časti predmetu zákazky zloží zábezpeku vo výške **– 150 000,00 EUR**

15.2.2Uchádzač, ktorý predloží ponuku len na plnenie druhej časti predmetu zákazky zloží zábezpeku vo výške– **80 000,00 EUR**

15.2.3Uchádzač, ktorý predloží ponuku len na plnenie tretej časti predmetu zákazky zloží zábezpeku vo výške – **60 000,00 EUR**

15.2.4 Ak uchádzač predkladá ponuku na viac častí a skladá zábezpeku podľa bodu 15.3.1 je povinný zložiť zábezpeku vo výške súčtu jednotlivých zábezpek uvedených v bode 15.2.1 až 15.2.3. Ak uchádzač postupuje podľa bodu 15.3.2 a 15.3.3 bankovú záruku/poistenie záruky predkladaná na každú časť predmetu zákazky samostatne.

15.3Spôsoby zloženia zábezpeky:

15.3.1 zložením finančných prostriedkov na bankový účet verejného obstarávateľa v banke alebo v pobočke zahraničnej banky (ďalej len „**banka**“), alebo

15.3.2 poskytnutím bankovej záruky za uchádzača, alebo

15.3.3 poskytnutím poistenia záruky za uchádzača.

Spôsob zloženia zábezpeky si vyberie uchádzač podľa nižšie uvedených podmienok zloženia.

* 1. Podmienky zloženia zábezpeky

15.4.1 Zloženie finančných prostriedkov na bankový účet verejného obstarávateľa

15.4.1.1 Finančné prostriedky vo výške podľa bodu 15.2 časti A1 Pokyny pre záujemcov/uchádzačov týchto SP musia byť zložené na účet verejného obstarávateľa určený pre zábezpeky vedený v Štátnej pokladnici, číslo účtu:

**IBAN: SK13 8180 0000 0070 0069 4614**

**SWIFT (BIC) kód: SPSRSKBA  
Variabilný symbol: 042410302**

15.4.1.2   Finančné prostriedky musia byť pripísané na účet verejného obstarávateľa najneskôr do uplynutia lehoty na predkladanie ponúk podľa bodu 20.1 časti A.1 Pokyny pre záujemcov/uchádzačov týchto SP. Doba platnosti zábezpeky formou zloženia finančných prostriedkov na účet verejného obstarávateľa trvá až do uplynutia lehoty viazanosti ponúk podľa bodu 8 časti A.1 Pokyny pre záujemcov/uchádzačov týchto SP.

15.4.1.3 Ak finančné prostriedky nebudú zložené na účte verejného obstarávateľa podľa bodov 15.4.1.1 a  15.4.1.2, bude ponuka uchádzača z verejnej súťaže vylúčená. Verejný obstarávateľ odporúča, aby uchádzač doložil k svojej ponuke výpis z bankového účtu o vklade požadovanej čiastky na daný účet verejného obstarávateľa.

15.4.2 Poskytnutie bankovej záruky za uchádzača

15.4.2.1 V prípade, že uchádzač použije možnosť poskytnutia bankovej záruky podľa bodu 15.3.2 časti A.1 Pokyny pre záujemcov/uchádzačov týchto SP je povinný predložiť v ponuke predloženej prostredníctvom systému JOSEPHINE kópiu (sken originálu) bankovej záruky.

Banková záruka za uchádzača môže byť poskytnutá bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou.

15.4.2.1.1 Originál bankovej záruky vystavený bankou musí uchádzač doručiť verejnému obstarávateľovi v uzatvorenej obálke v lehote na predkladanie ponúk osobne alebo poštou na adresu verejného obstarávateľa:

**Národná diaľničná spoločnosť, a.s.**

**Dúbravská cesta 14**

**841 04 Bratislava.**

**Kontaktné miesto: prízemie - podateľňa v čase:**

**pondelok až piatok 8:00 –15:00 hod.**

15.4.2.1.2 Obálku s originálom bankovej záruky uchádzač označí

**„Verejná súťaž – neotvárať“** a doplní heslom:

**„Banková záruka – Čistenie retenčných nádrží, odlučovačov ropných látok – Časť 1“**

**„Banková záruka – Čistenie retenčných nádrží, odlučovačov ropných látok – Časť 2“**

**„Banková záruka – Čistenie retenčných nádrží, odlučovačov ropných látok – Časť 3“**

(uchádzač uvedie podľa toho, na ktorú časť záruku predložil).

15.4.2.2 Ak záručná listina nebude súčasťou ponuky podľa bodu 15.4.2.1, bude ponuka uchádzača z  verejnej súťaže vylúčená.

15.4.2.3 V záručnej listine musí banka písomne vyhlásiť, že uspokojí verejného obstarávateľa (veriteľa) pre tento predmet zákazky za uchádzača do výšky finančných prostriedkov, ktoré veriteľ požaduje ako zábezpeku viazanosti ponuky uchádzača.

15.4.2.4 Verejný obstarávateľ akceptuje predloženie bankovej záruky v podobe elektronického dokumentu, ktorý bude podpísaný kvalifikovaným elektronickým podpisom banky, resp. osobou/osobami oprávnenou/-ými za banku takýto dokument podpisovať.

15.4.3 Poskytnutie poistenia záruky za uchádzača

15.4.3.1 V prípade, že uchádzač použije možnosť poskytnutia poistenia záruky podľa bodu 15.3.3 časti A.1 Pokyny pre záujemcov/uchádzačov týchto SP, je povinný predložiť v ponuke predloženej prostredníctvom systému JOSEPHINE kópiu (sken originálu) poistenia záruky.

Poistenie záruky za uchádzača môže byť poskytnuté poisťovňou so sídlom v Slovenskej republike, pobočkou zahraničnej poisťovne v Slovenskej republike alebo zahraničnou poisťovňou (ďalej len „poisťovňa“).

15.4.3.1.1 Originál poistenia záruky musí uchádzač doručiť verejnému obstarávateľovi v uzatvorenej obálke v lehote na predkladanie ponúk osobne alebo poštou na adresu verejného obstarávateľa podľa bodu 15.4.2.1.1.

15.4.3.1.2 Obálku s originálom poistenia záruky uchádzač označí **„Verejná súťaž – neotvárať“** a doplní heslom:

**„Poistenie záruky – Čistenie retenčných nádrží, odlučovačov ropných látok – Časť 1“**

**„Poistenie záruky – Čistenie retenčných nádrží, odlučovačov ropných látok – Časť 2“**

**„Poistenie záruky – Čistenie retenčných nádrží, odlučovačov ropných látok – Časť 3“**

(uchádzač uvedie podľa toho, na ktorú časť záruku predložil).

15.4.3.2 Ak poistná listina nebude súčasťou ponuky podľa bodu 15.4.3.1, bude ponuka uchádzača z verejnej súťaže vylúčená.

15.4.3.3 V poistnej listine musí poisťovateľ písomne vyhlásiť, že uspokojí verejného obstarávateľa (veriteľa) pre tento predmet zákazky za uchádzača do výšky finančných prostriedkov, ktoré veriteľ požaduje ako zábezpeku viazanosti ponuky uchádzača.

15.4.3.4 Verejný obstarávateľ akceptuje predloženie poistenia záruky v podobe elektronického dokumentu, ktorý bude podpísaný kvalifikovaným elektronickým podpisom poisťovateľa, resp. osobou/osobami oprávnenou/-ými za poisťovateľa takýto dokument podpisovať.

15.5 **Podmienky uvoľnenia alebo vrátenia zábezpeky:**

15.5.1 Verejný obstarávateľ uvoľní alebo vráti uchádzačovi zábezpeku do 7 (siedmich) dní odo dňa:

15.5.1.1 uplynutia lehoty viazanosti ponúk;

15.5.1.2 márneho uplynutia lehoty na doručenie námietky, ak ho verejný obstarávateľ vylúčil z verejného obstarávania, alebo ak verejný obstarávateľ zruší použitý postup zadávania zákazky, alebo

15.5.1.3 uzavretia Dohody s úspešným uchádzačom.

15.6 Zábezpeka prepadne v prospech verejného obstarávateľa, ak **uchádzač v lehote viazanosti ponúk** **odstúpi od svojej ponuky** alebo ak neposkytne súčinnosť alebo odmietne uzavrieť Dohodu podľa § 56 ods. 5 až 10 Zákona.

15.7 Odstúpenie od svojej ponuky uchádzač bezodkladne oznámi prostredníctvom určeného spôsobu komunikácie verejnému obstarávateľovi.

### 16 Obsah ponuky

**Uchádzač predkladá ponuku v elektronickej podobe v lehote na predkladanie ponúk. Ponuka je vyhotovená elektronicky v zmysle § 49 ods. 1 písm. a) Zákona a vložená do elektronického prostriedku JOSEPHINE umiestnenom na webovej adrese** [**https://josephine.proebiz.com/**](https://josephine.proebiz.com/)

**a musí obsahovať doklady v nasledovnom poradí:**

* 1. **Titulný list ponuky** s označením, z ktorého jednoznačne vyplýva, že ide o ponuku na predmet zákazky podľa týchto SP.
  2. **Obsah ponuky** (index – položkový zoznam).
  3. Vyplnený formulár **„Všeobecné informácie o uchádzačovi“** (Príloha č. 1 k časti A.1 Pokyny pre záujemcov/uchádzačov týchto SP). V prípade, ak je uchádzačom skupina dodávateľov, vyplní a predloží tento formulár každý jej člen.
  4. **Návrh Rámcovej dohody (na každú časť predmetu zákazky samostatne, podľa toho na ktorú časť uchádzač ponuku predkladá)** s vyplnenými cenami (ak sú v Dohode požadované) bez príloh. Návrh Dohody musí byť podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch.
  5. V prípade, ak ponuku predkladá skupina dodávateľov, návrh Dohody musí byť podpísaný všetkými členmi skupiny alebo osobou/osobami oprávnenými konať v danej veci za každého člena skupiny. Zároveň v súlade s bodom 18.3.1 časti A.1 Pokyny pre záujemcov/uchádzačov týchto SP, v ponuke skupiny dodávateľov musí byť uvedený záväzok, že táto skupina dodávateľov v prípade prijatia jej ponuky verejným obstarávateľom za účelom riadneho Dohody vytvorí niektorú z právnych foriem uvedených v bode 18.4 časti A.1 Pokyny pre záujemcov/uchádzačov týchto SP, pričom sa odporúča, aby obsahom jej ponuky bola aspoň zmluva o budúcej zmluve o vytvorení príslušnej právnej formy alebo **Čestné vyhlásenie skupiny dodávateľov** podľa Prílohy č. 5 k časti A1 SP. (ak sa uplatňuje)
  6. V prípade skupiny dodávateľov **vystavenú plnú moc pre jedného z členov skupiny**, ktorý bude oprávnený prijímať pokyny za všetkých a konať v mene všetkých ostatných členov skupiny, podpísanú všetkými členmi skupiny alebo osobou/osobami oprávnenými konať v danej veci za každého člena skupiny (Príloha 6 k časti A.1 SP ak sa uplatňuje).
  7. Vyplnenú **Prílohu č.1** **Návrh na plnenie kritéria k časti A.2** podľa toho, na ktorú z častí uchádzač ponuku predkladá - v elektronickej forme so zabudovanou matematikou vo formáte Microsoft Excel ٭.xls/\*.xlsx, zároveň aj ako sken podpísaný uchádzačom, a to jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch.
  8. Vyplnenú **Prílohu č. 1 Špecifikácia ceny k časti B.2** podľa toho, na ktorú z častí uchádzač ponuku predkladá - v elektronickej forme so zabudovanou matematikou vo formáte Microsoft Excel ٭.xls/\*.xlsx, zároveň aj ako sken podpísaný uchádzačom, a to jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch.
  9. **Doklad o zložení zábezpeky** podľa bodu 15 časti A.1 Pokyny pre záujemcov/uchádzačov týchto SP. V prípade, že uchádzač použije možnosť poskytnutia bankovej záruky podľa bodu 15.3.2 alebo poistenia záruky podľa bodu 15.3.3 časti A.1 Pokyny pre záujemcov/uchádzačov týchto SP, je povinný predložiť v ponuke predloženej prostredníctvom systému JOSEPHINE kópiu (sken originálu) bankovej záruky alebo poistenia záruky alebo elektronický dokument, podľa bodov 15.4.2.4 a 15.4.3.4. Originál bankovej záruky vystavený bankou alebo poistenia záruky musí uchádzač doručiť verejnému obstarávateľovi v lehote na predkladanie ponúk podľa bodu 15.4.2.1.1 alebo podľa bodu 15.4.3.1.1 časti A.1 Pokyny pre záujemcov/uchádzačov týchto SP (pri elektronickom dokumente, ktorý bude podpísaný kvalifikovaným elektronickým podpisom sa originál bankovej/poistenia záruky nedoručuje do podateľne).
  10. Vyplnenú a podpísanú Prílohu č. 3 k časti A.1 Pokyny pre záujemcov/uchádzačov **Čestné vyhlásenie podľa článku 5k** nariadenia rady (EÚ) č. 2025/395 z 24. februára 2025 a v znení neskorších predpisov
  11. Vyplnenú a podpísanú Prílohu č. 4 k časti A.1 Pokyny pre záujemcov/uchádzačov **Vyhlásenie uchádzača**
  12. Vyplnenú a podpísanú Prílohu č.1 k časti A.3 Podmienky účasti uchádzačov **Čestné vyhlásenie uchádzača podľa §32 ods. 7 zákona o verejnom obstarávaní**.
  13. **Doklady preukazujúce splnenie podmienok účasti** týkajúce sa osobného postavenia a technickej spôsobilosti alebo odbornej spôsobilosti, uvedených v Oznámení a v SP v časti A.3, prostredníctvom ktorých záujemca preukazuje splnenie podmienok účasti vo verejnom obstarávaní. **Hopodársky subjekt/záujemca/uchádzač môže podľa § 39** zákona doklady na preukázanie podmienok účasti predbežne nahradiť:

Jednotným európskym dokumentom (ďalej len „**JED**“) podľa § 39 zákona, spĺňajúcim náležitosti podľa § 39 ods. 2 zákona

* + 1. JED tvorí Prílohu č. 2 k časti A.1 Pokyny pre záujemcov/uchádzačov týchto SP. Hopodársky subjekt/záujemca/uchádzač vyplní časti I. až III. JED-u, zároveň mu je umožnené **vyplniť len oddiel α (alpha): GLOBÁLNY ÚDAJ PRE VŠETKY PODMIENKY ÚČASTI časti IV. JED-u** bez toho, aby musel vyplniť iné oddiely časti IV. JED-u.
    2. Ak uchádzač alebo záujemca preukazuje finančné a ekonomické postavenie, technickú spôsobilosť alebo odbornú spôsobilosť **prostredníctvom inej osoby**, uchádzač/záujemca je povinný predložiť JED aj pre túto/tieto/osoby obsahujúce informácie podľa § 39 ods. 2 zákona.
    3. V prípade, **ak uchádzača** tvorí **skupina dodávateľov** zúčastnená vo verejnom obstarávaní, ktorá predkladá ponuku, uchádzač/záujemca **vyplní a predloží samostatný JED s požadovanými informáciami za každého člena skupiny dodávateľov.**
    4. Ak záujemca/uchádzač využíva na plnenie zákazky subdodávateľa, ktorého technické a odborné kapacity nevyužíva na preukázanie splnenia podmienok účasti, uchádzač je povinný predložiť JED za každého takého subdodávateľa.
    5. Ak sú požadované doklady pre verejného obstarávateľa priamo a bezodplatne prístupné v elektronických databázach, uzáujemca/uchádzač v JED-e uvedie aj informácie potrebné na prístup do týchto elektronických databáz najmä internetovú adresu elektronickej databázy, akékoľvek identifikačné údaje a súhlasy potrebné na prístup do tejto databázy.
    6. Ak uchádzač/záujemca použije JED, verejný obstarávateľ môže na zabezpečenie riadneho priebehu verejného obstarávania kedykoľvek v jeho priebehu uchádzača/záujemcu písomne požiadať o preloženie dokladu/dokladov nahradeným JED-om. Ucádzač/záujemca doručí doklady do piatich (5) pracovných dní odo dňa doručenia žiadosti, ak verejný obstarávateľ neurčil dlhšiu lehotu.
  1. Vyplnenú a podpísanú Prílohu č. 7k časti A.1 Pokyny pre záujemcov/uchádzačov **Zoznam dôverných informácií**, ak sa uplatňuje.
  2. Doklady, preukazújúce splnenie **ostatnych požiadaviek na predmet zákazky** podľa bodu 4. Časti B.1 Opis predmetu zákazky súťažných podkladov.

### 

### 

### 17 Náklady na prípravu ponuky

### 

17.1 Všetky náklady a výdavky spojené s prípravou a predložením ponuky znáša záujemca bez finančného nároku voči verejnému obstarávateľovi, bez ohľadu na výsledok verejného obstarávania.

17.2 Ponuky predložené elektronicky v lehote na predkladanie ponúk sa počas plynutia lehoty viazanosti ponúk a po uplynutí lehoty viazanosti ponúk uchádzačom nevracajú. Zostávajú uložené v predmetnej zákazke vytvorenej v systéme JOSEPHINE ako súčasť dokumentácie vyhláseného verejného obstarávania.

## Časť IV.

## Predkladanie ponuky

### 18 Predloženie ponuky

18.1 Uchádzač predloží svoju ponuku **v elektronickej podobe** do systému JOSEPHINE, umiestnenom na webovej adrese: <https://josephine.proebiz.com> podľa bodu 12 časti A.1 týchto SP. Doručenie ponuky je zaznamenávané s presnosťou na sekundy. Systém JOSEPHINE považuje za čas vloženia ponuky okamih uloženia posledného súboru (dát) – nie čas začatia nahrávania ponuky, preto je potrebné predložiť ponuku (začať s nahrávaním) **v dostatočnom časovom predstihu** najmä s ohľadom na veľkosť ukladaných dát.

* 1. Uchádzač môže predložiť len jednu ponuku. Ak uchádzač v lehote na predkladanie ponúk predloží viac ponúk, verejný obstarávateľ bude prihliadať len na ponuku, ktorá bola predložená ako posledná a na ostatné ponuky bude hľadieť ako na ponuky, ktoré boli predložené po lehote na predkladanie ponúk.
  2. Ak sa tejto zákazky zúčastní skupina dodávateľov:
     1. v jej ponuke **musí byť uvedený záväzok**, že táto skupina dodávateľov v prípade prijatia jej ponuky verejným obstarávateľom za účelom riadneho plnenia Dohody **vytvorí niektorú z právnych foriem uvedených v  bode 18.4 časti A.1 Pokyny pre** záujemcov/**uchádzačov týchto SP, pričom sa odporúča, aby obsahom jej ponuky bola aspoň zmluva o budúcej zmluve o vytvorení príslušnej právnej formy alebo predloženie Čestného vyhlásenia skupiny dodávateľov podľa Prílohy č.5 časti A.1 týchto SP;**
     2. ponuka musí byť podpísaná všetkými členmi skupiny dodávateľov spôsobom, ktorý ich právne zaväzuje.
  3. Za účelom riadneho plnenia Dohody skupina dodávateľov vytvorí v prípade prijatia jej ponuky zoskupenie bez právnej subjektivity napr. združenie bez právnej subjektivity podľa § 829 Občianskeho zákonníka alebo niektorú z obchodných spoločností podľa Obchodného zákonníka alebo inú právnu formu vhodnú na riadne plnenie Dohody.
  4. Ak skupina dodávateľov vytvorí v súlade s predchádzajúcim bodom niektorú z právnych foriem tam uvedených, pred uzatvorením Dohody bude povinná preukázať, že táto právna forma má spôsobilosť mať práva a povinnosti a spôsobilosť na právne úkony, ak príslušná právna forma môže byť nositeľom takejto spôsobilosti. Úspešný uchádzač preukazuje vyššie uvedené skutočnosti napr. v prípade zoskupenia bez právnej subjektivity uzatvorením zmluvy o vytvorení zoskupenia bez právnej subjektivity (napr. zmluvy o združení podľa § 829 Občianskeho zákonníka), v prípade obchodných spoločností podľa Obchodného zákonníka výpisom z Obchodného registra atď.
  5. V  prípade zoskupenia bez právnej subjektivity zmluva o vytvorení tohto zoskupenia musí obsahovať:
     1. plnú moc jedného z účastníkov zoskupenia, ktorý bude mať postavenie hlavného účastníka zoskupenia, udelenú ostatnými účastníkmi zoskupenia na všetky právne úkony, ktoré sa budú uskutočňovať v mene všetkých účastníkov zoskupenia v súvislosti s predložením ponuky pričom táto plná moc musí byť neoddeliteľnou súčasťou tejto zmluvy;
     2. percentuálny podiel na zákazke, ktorý uskutočnia jednotliví účastníci zoskupenia, a uvedenie druhu podielu podľa konkrétnej činnosti;
     3. prehlásenie, že **účastníci zoskupenia ručia spoločne a nerozdielne za záväzky voči verejnému obstarávateľovi vzniknuté v súvislosti s plnením** Dohody.

### 

### 19 Registrácia a autentifikácia uchádzača

* 1. Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID).
  2. Predkladanie ponúk je umožnené iba autentifikovaným uchádzačom. Autentifikáciu je možné vykonať týmito spôsobmi:

1. v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom;
2. nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom;
3. vložením dokumentu preukazujúceho osobu štatutára na kartu užívateľa po registrácii, ktorý je podpísaný elektronickým podpisom štatutára, alebo prešiel zaručenou konverziou. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom;
4. vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.
   1. Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
   2. Uchádzač svoju ponuku identifikuje uvedením obchodného mena alebo názvu, sídla, miesta podnikania alebo obvyklého pobytu uchádzača a heslom súťaže: **„Čistenie retenčných nádrží, odlučovačov ropných látok“.**

### Lehota na predkladanie ponuky

### 

* 1. Lehota na predkladanie ponuky je uvedená v Oznámení.
  2. Ponuka uchádzača predložená po uplynutí lehoty na predkladanie ponúk sa nesprístupní.

### 21 Doplnenie, zmena a odvolanie ponuky

### 

* 1. Uchádzač môže predloženú ponuku dodatočne doplniť, zmeniť alebo odvolať do uplynutia lehoty na predkladanie ponúk. Doplnenie, zmenu alebo odvolanie ponuky je možné vykonať späť vzatím pôvodnej ponuky. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
  2. Uchádzači sú svojou ponukou viazaní do uplynutia lehoty oznámenej verejným obstarávateľom.

## Časť V.

## Otváranie a vyhodnotenie ponúk

### 22 Otváranie ponúk (on-line sprístupnenie)

* 1. **Dátum a hodina otvárania ponúk** sú uvedené v Oznámení, v bode Informácie o predkladaní ponúk alebo žiadostí o účasť, Lehota I, Lehota na predkladanie ponúk.
  2. Otváranie ponúk vykoná komisia elektronicky v súlade s § 52 ods. 1 a ods. 2 ZVO.
  3. Verejný obstarávateľ umožní účasť na otváraní ponúk všetkým uchádzačom, ktorí predložili ponuku v lehote na predkladanie ponúk, pričom umožnením účasti na otváraní ponúk sa rozumie ich sprístupnenie prostredníctvom príslušnej funkcionality v systéme JOSEPHINE všetkým uchádzačom, ktorí predložili ponuku spôsobom podľa bodu 18 týchto SP.
  4. Verejný obstarávateľ najneskôr do 5 (piatich) pracovných dní odo dňa otvárania ponúk pošle prostredníctvom elektronickej komunikácie v systéme JOSEPHINE všetkým uchádzačom, ktorí predložili ponuky v lehote na predkladanie ponúk zápisnicu z otvárania ponúk, ktorá obsahuje údaje podľa § 52 ods. 2 Zákona.

### 23 Preskúmanie ponúk

* 1. Verejný obstarávateľ zriadi, v súlade s § 51 Zákona, za účelom preskúmania a vyhodnotenia ponúk najmenej trojčlennú komisiu, ktorá začne svoju činnosť otváraním ponúk.
  2. Preskúmanie a vyhodnocovanie ponúk komisiou je neverejné.
  3. Komisia v úvode svojej činnosti posúdi zloženie zábezpeky – ak bola požadovaná. Verejný obstarávateľ vylúči ponuku, ak uchádzač nezložil zábezpeku podľa určených podmienok.
  4. Do procesu vyhodnocovania ponúk budú zaradené tie ponuky, ktoré:

1. boli doručené elektronicky prostredníctvom systému JOSEPHINE v lehote predkladania ponúk,
2. obsahujú náležitosti uvedené v bode 16 časti A.1 Pokyny pre záujemcov/uchádzačov týchto SP,
3. zodpovedajú požiadavkám a podmienkam uvedeným v Oznámení a v týchto SP.
   1. Platnou ponukou je ponuka, ktorá zároveň neobsahuje žiadne obmedzenia alebo výhrady, ktoré sú v rozpore s požiadavkami a podmienkami uvedenými verejným obstarávateľom v Oznámení a v týchto SP.
   2. Ponuka uchádzača, ktorá nebude spĺňať stanovené požiadavky bude z verejného obstarávania vylúčená. Uchádzačovi bude oznámené vylúčenie jeho ponuky s uvedením dôvodu vylúčenia a lehoty, v ktorej môže byť doručená námietka podľa § 170 ods. 4 písm. d) Zákona.

### Dôvernosť procesu verejného obstarávania

24.1 Členovia komisie, ktorí vyhodnocujú ponuky sú povinní zachovávať mlčanlivosť a nesmú poskytovať počas vyhodnocovania ponúk informácie o obsahu ponúk. Na členov komisie, ktorí vyhodnocujú ponuky, sa vzťahujú ustanovenia podľa § 22 Zákona.

24.2 Verejný obstarávateľ je povinný zachovávať mlčanlivosť o informáciách označených ako dôverné, ktoré mu uchádzač alebo záujemca poskytol; na tento účel uchádzač alebo záujemca označí, ktoré skutočnosti považuje za dôverné. Za dôverné informácie je na účely Zákona možné označiť výhradne obchodné tajomstvo, technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a ak sa neuvádzajú jednotkové ceny, ale len cena, tak aj spôsob výpočtu ceny a vzory. Týmto ustanovením nie sú dotknuté ustanovenia Zákona a ani ustanovenia, ukladajúce prevádzkovateľovi elektronického prostriedku, prostredníctvom ktorého sa verejné obstarávanie realizuje, sprístupniť dokumenty a informácie týkajúce sa verejného obstarávania a tiež povinnosti zverejňovania zmlúv podľa osobitného predpisu.

### Vyhodnocovanie ponúk

25.1 Komisia vyhodnotí predložené ponuky podľa § 53 Zákona s použitím ustanovenia § 66 ods. 7 písm. b) Zákona

* 1. Komisia vyhodnotí predložené ponuky podľa návrhu na plnenie kritérií určenom v Oznámení o vyhlásení verejného obstarávania, v týchto SP a iných dokumentoch poskytnutých verejným obstarávateľom a na základe pravidiel ich uplatnenia. Vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa podľa ustanovenia   
     § 66 ods. 7 písm. b) Zákona uskutoční po vyhodnotení ponúk na základe kritérií na vyhodnotenie ponúk (tzv. „super“ reverzná súťaž) u uchádzača, ktorý sa umiestnil ako prvý v poradí. Verejný obstarávateľ môže, v súlade s § 55 ods. 1 druhá veta zákona, vyhodnotiť splnenie podmienok účasti aj u ďalších uchádzačov v poradí.
  2. Komisia vyhodnotí ponuku uchádzača, ktorý sa umiestnil ako prvý v poradí na základe kritérií na vyhodnotenie ponúk z hľadiska splnenia požiadaviek verejného obstarávateľa na predmet zákazky a splnenia podmienok účasti a vylúči ponuku, ktorá nespĺňa požiadavky na predmet zákazky a podmienky účasti uvedené v Oznámení o vyhlásení verejného obstarávania, v týchto súťažných podkladoch a v iných dokumentoch poskytnutých verejným obstarávateľom. Ak dôjde k vylúčeniu uchádzača, vyhodnotí sa následne splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky.
  3. Ak uchádzač predloží mimoriadne nízku ponuku, komisia bude postupovať v súlade s § 53 ods. 2 a ods. 4 Zákona.
  4. Ak sa pri určitej zákazke javí ponuka ako mimoriadne nízka vo vzťahu k tovaru, stavebným prácam alebo službe, komisia písomne požiada uchádzača o vysvetlenie týkajúce sa tej časti ponuky, ktorá je pre jej cenu podstatná.

### Vyhodnotenie splnenia podmienok účasti uchádzačov

* 2. Komisia bude pri vyhodnotení splnenia podmienok účasti postupovať v súlade s § 39, § 40 a § 152 ZVO.
  3. Uchádzač, ktorého tvorí skupina dodávateľov zúčastnená vo verejnom obstarávaní, preukazuje splnenie podmienok účasti v zmysle § 37 ZVO.
  4. Komisia vyhodnotí splnenie podmienok účasti uchádzačov podľa § 40 s použitím ustanovenia § 66 ods. 7 písm. b) Zákona: „ ... vyhodnotenie ponúk z hľadiska splnenia požiadaviek na predmet zákazky a vyhodnotenie splnenia podmienok účasti sa uskutoční po vyhodnotení ponúk na základe kritérií na vyhodnotenie ponúk“. V súlade s § 55 ods. 1 Zákona verejný obstarávateľ vyhodnotí splnenie požiadaviek na predmet zákazky u uchádzača, ktorý sa umiestnil na prvom mieste v poradí. Verejný obstarávateľ môže, v súlade s § 55 ods. 1 druhá veta zákona, vyhodnotiť splnenie podmienok účasti aj u ďalších uchádzačov v poradí.
  5. Verejný obstarávateľ môže obmedziť záujemcovi, uchádzačovi alebo skupine dodávateľov účasť vo verejnom obstarávaní, najmä ich vylúčiť alebo vylúčiť ich ponuku ak má tento záujemca, uchádzač alebo člen skupiny dodávateľov sídlo v treťom štáte, ktorý nie je zmluvnou stranou Dohody o vládnom obstarávaní alebo inej medzinárodnej zmluvy, ktorou je Európska únia viazaná a ktorá zaručuje rovnaký a účinný prístup k verejnému obstarávaniu v tomto treťom štáte pre hospodárske subjekty so sídlom v Slovenskej republike.
  6. Verejný obstarávateľ vylúči kedykoľvek z verejného obstarávania uchádzača v prípadoch podľa § 40 ods. 6 a ods. 7 Zákona, Verejný obstarávateľ môže vylúčiť kedykoľvek počas verejného obstarávania uchádzača v prípadoch podľa § 40 ods. 8 Zákona.
  7. Verejný obstarávateľ dáva hospodárskym subjektom na vedomie, že bude postupovať podľa čl. 5k nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení nariadenia Rady (EÚ) č. 2025/395 z 24. februára 2025, ktorým sa zakazuje zadávanie verejných zákaziek nasledujúcim osobám, subjektom alebo orgánom alebo pokračovanie v ich plnení s nasledujúcimi osobami, subjektmi a orgánmi:

a) ruský štátny príslušník alebo fyzická alebo právnická osoba, subjekt alebo orgán usadený v Rusku;

b) právnická osoba, subjekt alebo orgán, ktorý z viac ako 50 % priamo alebo nepriamo vlastní subjekt uvedený v písmene a) tohto odseku, alebo

c) právnická alebo fyzická osoba, subjekt alebo orgán, ktoré konajú v mene alebo na základe pokynov subjektu uvedeného v písmene a) alebo b) tohto odseku vrátane subdodávateľov, dodávateľov alebo subjektov, ktorých kapacity sa využívajú v zmysle smerníc o verejnom obstarávaní, ak na nich pripadá viac ako 10 % hodnoty zákazky.

### Oprava chýb

27.1 Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol písomne požiada uchádzača prostriedkami elektronickej platformy JOSEPHINE o vysvetlenie ponuky, a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní alebo oprava položkového rozpočtu, ak celková cena ponuky zostane zachovaná a ak oprava položkového rozpočtu nemá vplyv ani na iné kritérium na vyhodnotenie ponúk.

* 1. Zrejmé matematické chyby zistené pri vyhodnocovaní ponúk, budú opravené v prípade:



* rozdielu medzi sumou uvedenou číslom a sumou uvedenou slovom; platiť bude suma uvedená správne;

- rozdielu medzi jednotkovou cenou a celkovou cenou, ak uvedená chyba vznikla dôsledkom nesprávneho násobenia jednotkovej ceny množstvom; platiť bude správny súčin jednotkovej ceny a množstva;

- preukázateľne hrubej chyby pri jednotkovej cene v desatinnej čiarke; platiť bude jednotková cena s opravenou desatinnou čiarkou, celková cena položky bude odvodená od takto opravenej jednotkovej ceny;

- nesprávne spočítanej sumy vo vzájomnom súčte alebo medzisúčte jednotlivých položiek; platiť bude správny súčet, resp. medzisúčet jednotlivých položiek a pod.

* 1. **O** **každej vykonanej oprave bude uchádzač bezodkladne upovedomený. Uchádzač bude v takom prípade požiadaný o vysvetlenie ponuky podľa § 53 ods. 1 Zákona a o predloženie súhlasu s vykonanou opravou** **prostredníctvo systému JOSEPHINE.**
  2. Je potrebné, aby komisia v rámci inštitútu vysvetlenia ponuky v súlade s § 53 ods. 1 zákona zistila, či sa v konkrétnom prípade jedná o zrejmú chybu v písaní a počítaní a či je takúto chybu možné (po predložení jednoduchého vysvetlenia zo strany uchádzača) prostým spôsobom odstrániť. Pokiaľ komisia dospeje k záveru, že nejde o chybu v písaní a počítaní, pre určenie ďalšieho postupu z kontextu celej ponuky komisia (po predložení jednoduchého vysvetlenia zo strany uchádzača) môže relevantne vyhodnotiť, že v tomto prípade ide o nejasnosť/ nezrovnalosť iného charakteru, a aplikuje závery z Výkladového stanoviska Úradu pre verejné obstarávanie č. 1/2021 k vyhodnoteniu ponuky obsahujúcej viac návrhov na plnenie toho istého kritéria. Nezrovnalosti tohto charakteru je vo všeobecnosti možné odstrániť bez toho, aby sa to považovalo za (nedovolenú) zmenu ponuky (t. j. situáciu, v ktorej by nešlo len o objasňovanie skutočností uvedených v ponuke ale o faktické predloženie novej ponuky)..

## Časť VI.

## Prijatie ponuky

### Informácie o výsledku vyhodnotenia ponúk

* 1. Verejný obstarávateľ po vyhodnotení ponúk, po skončení posupu podľa § 55 ods. 1 a po odoslaní všetkých oznámení o vylúčení uchádzača, bezodkladne oznámi všetkým dotknutým uchádzačom výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile verejného obstarávateľa a v systéme JOSEPHINE. Dotknutým uchádzačom je uchádzač, ktorého ponuka sa vyhodnocovala, vylúčený uchádzač, ktorému plynie lehota na podanie námietok proti vylúčeniu a uchádzač, ktorý podal námietky proti vylúčeniu, pričom Úrad o námietkach zatiaľ právoplatne nerozhodol. Úspešnému uchádzačovi alebo uchádzačom oznámi, že jeho ponuku alebo ponuky prijíma. Neúspešnému uchádzačovi oznámi, že neuspel a dôvody neprijatia jeho ponuky. V informácii o výsledku vyhodnotenia ponúk uvedie najmä identifikáciu úspešného uchádzača alebo uchádzačov, informáciu o charakteristikách a výhodách prijatej ponuky alebo ponúk, výsledok vyhodnotenia splnenia podmienok účasti u úspešného uchádzača a lehotu, v ktorej môže byť doručená námietka.

### Uzavretie Dohody

* 1. Uzavretá Dohoda nesmie byť v rozpore s týmito SP a s ponukou predloženou úspešným uchádzačom alebo uchádzačmi.
  2. Verejný obstarávateľ nesmie uzavrieť Dohodu s uchádzačom, ktorý má povinnosť zapisovať sa do registra partnerov verejného sektora[[1]](#footnote-1) a nie je zapísaný v registri partnerov verejného sektora[[2]](#footnote-2).
  3. Verejný obstarávateľ nesmie uzavrieť Dohodu s uchádzačom, ktorého subdodávateľ   
     a subdodávateľ podľa osobitného predpisu[1](http://www.zakonypreludi.sk/zz/2015-343/znenie-20170201#f4439932),  majú povinnosť zapisovať sa do registra partnerov verejného sektora[1](http://www.zakonypreludi.sk/zz/2015-343/znenie-20170201#f4439932) a nie sú zapísaní v registri partnerov verejného sektora[2](http://www.zakonypreludi.sk/zz/2015-343/znenie-20170201#f4439933).
  4. Verejný obstarávateľ nesmie uzavrieť Dohodu s uchádzačom, ktorý má povinnosť zapisovať sa do registra partnerov verejného sektora[1](http://www.zakonypreludi.sk/zz/2015-343/znenie-20170201#f4439932), a ktorého konečným užívateľom výhod zapísaným v registri partnerov verejného sektora je:
     + 1. prezident Slovenskej republiky,
       2. člen vlády,
       3. vedúci ústredného orgánu štátnej správy, ktorý nie je členom vlády,
       4. vedúci orgánu štátnej správy s celoslovenskou pôsobnosťou,
       5. sudca Ústavného súdu Slovenskej republiky alebo sudca,
       6. generálny prokurátor Slovenskej republiky alebo prokurátor,
       7. verejný ochranca práv,
       8. predseda Najvyššieho kontrolného úradu Slovenskej republiky a podpredseda Najvyššieho kontrolného úradu Slovenskej republiky,
       9. štátny tajomník,
       10. generálny tajomník služobného úradu
       11. prednosta okresného úradu,
       12. primátor hlavného mesta Slovenskej republiky Bratislavy, primátor krajského mesta alebo primátor okresného mesta, alebo
       13. predseda vyššieho územného celku.
  5. Verejný obstarávateľ nesmie uzavrieť Dohodu s uchádzačom, ktorého subdodávateľ a subdodávateľ podľa osobitného predpisu[1](http://www.zakonypreludi.sk/zz/2015-343/znenie-20170201#f4439932) , majú povinnosť zapisovať sa do registra partnerov verejného sektora[1](http://www.zakonypreludi.sk/zz/2015-343/znenie-20170201#f4439932), majú v registri partnerov verejného sektora zapísaného konečného užívateľa výhod, ktorým je osoba podľa bodu 29.4.
  6. Dohoda s úspešným uchádzačom, ktorého ponuka bola prijatá, bude uzavretá najskôr 11. (jedenásty) deň odo dňa odoslania informácie o výsledku vyhodnotenia ponúk podľa § 55 Zákona, ak nebudú uplatnené revízne postupy, pri dodržaní postupu stanoveného v ustanovení § 56 Zákona.
  7. Úspešný uchádzač alebo uchádzači sú povinní poskytnúť verejnému obstarávateľovi riadnu súčinnosť potrebnú na uzavretie Dohody tak, aby mohla byť uzavretá do 10 (desiatich) pracovných dní odo dňa uplynutia lehoty podľa § 56 ods. 2 až 4 Zákona, ak boli na jej uzavretie písomne vyzvaní prostredníctvom komunikačného rozhrania  systému JOSEPHINE. Úspešný uchádzač alebo uchádzači, ktorí majú povinnosť zapisovať sa do registra partnerov verejného sektora podľa zákona   
     č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**register partnerov verejného sektora**“) alebo ich subdodávatelia, ktorí majú povinnosť zapisovať sa do registra partnerov verejného sektora sú povinní na účely poskytnutia riadnej súčinnosti potrebnej na uzavretie Dohody mať v registri partnerov verejného sektora zapísaných konečných užívateľov výhod.
  8. Ak úspešný uchádzač alebo uchádzači odmietnu uzavrieť Dohodu alebo nie sú splnené povinnosti podľa bodu 29.2 časti A.1 Pokyny pre záujemcov/uchádzačov týchto SP, verejný obstarávateľ môže uzavrieť Dohodu s uchádzačom alebo uchádzačmi, ktorí sa umiestnili na nasledujúcom mieste v poradí.
  9. Uchádzač alebo uchádzači, ktorí sa umiestnili na nasledujúcom mieste v poradí, sú povinní splniť povinnosť podľa bodu 29.2 časti A.1 Pokyny pre záujemcov/uchádzačov týchto SP a poskytnúť verejnému obstarávateľovi riadnu súčinnosť, potrebnú na uzavretie Dohody tak, aby mohla byť uzavretá do 10 (desiatich) pracovných dní odo dňa, keď boli na jej uzavretie písomne vyzvaní prostredníctvom komunikačného rozhrania  systému JOSEPHINE.
  10. Verejný obstarávateľ môže v Oznámení určiť, že lehota uvedená v bodoch 29.7 a 29.9 je dlhšia ako 10 pracovných dní.
  11. **Povinnosť byť zapísaný v registri partnerov verejného sektora sa nevzťahuje** na toho, komu majú byť **jednorazovo poskytnuté finančné prostriedky neprevyšujúce sumu 100 000 eur** alebo na toho, komu majú byť poskytnuté viaceré čiastkové alebo opakujúce sa plnenia, ktorých hodnota **v úhrne neprevyšuje sumu 250 000 eur,** to neplatí, ak výšku štátnej pomoci alebo investičnej pomoci nemožno v čase zápisu do registra partnerov verejného sektora určiť.
  12. **Úspešný uchádzač je povinný predložiť najneskôr v lehote stanovenej vo výzve na poskytnutie riadnej súčinnosti podpísanú Dohodu vrátane všetkých jej príloh.** Pri predkladaní Dohody v listinnej podobe je uchádzač povinný predložiť 5 (päť) rovnopisov Dohody. Nesplnenie tejto povinnosti bude verejný obstarávateľ považovať za neposkytnutie riadnej súčinnosti.
  13. Verejný obstarávateľ **vyžaduje, aby úspešný uchádzač v  Dohode najneskôr v čase jej uzavretia uviedol údaje o všetkých známych subdodávateľoch,** údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. (Príloha č. 4 Zoznam subdodávateľov a podiel subdodávok k Dohode). Nesplnenie tejto povinnosti bude verejný obstarávateľ považovať za neposkytnutie riadnej súčinnosti.
  14. **V prípade, že úspešným uchádzačom je skupina dodávateľov**, úspešný uchádzač je povinný najneskôr v lehote stanovenej vo výzve na poskytnutie riadnej súčinnosti **predložiť relevantný doklad preukazujúci splnenie podmienky uvedenej v bode 18.5 tejto časti súťažných podkladov**. Nesplnenie tejto povinnosti bude verejný obstarávateľ považovať za neposkytnutie riadnej súčinnosti.
  15. V prípade, že je úspešným uchádzačom skupina dodávateľov a  Dohoda s verejným obstarávateľom bude na strane úspešného uchádzača podpísaná splnomocnenou osobou/osobami, úspešný uchádzač je povinný predložiť najneskôr v lehote stanovenej vo výzve na poskytnutie riadnej súčinnosti plnú moc splnomocnenej osoby/osôb, pričom v nej musí byť výslovne uvedené oprávnenie splnomocnenej osoby/osôb na podpis Dohody (ak takáto plná moc nebola predložená uchádzačom v rámci ponuky). Nesplnenie tejto povinnosti bude verejný obstarávateľ považovať za neposkytnutie riadnej súčinnosti.
  16. Povinnosť mať zapísaných konečných užívateľov výhod v registri partnerov verejného sektora sa vzťahuje na každého člena skupiny dodávateľov.
  17. Verejný obstarávateľ si vyhradzuje právo neprijať ponuky uchádzačov, ktoré budú cenovo prevyšovať predpokladanú hodnotu zákazky, t.j. ktorých najnižšia cena bude vyššia ako plánované finančné prostriedky verejného obstarávateľa na predmet zákazky.

### Zrušenie verejného obstarávania

* 1. Verejný obstarávateľ zruší verejné obstarávanie alebo jeho časť, ak:

1. ani jeden uchádzač alebo záujemca nesplnil podmienky účasti vo verejnom obstarávaní   
   a uchádzač alebo záujemca neuplatnil námietky v lehote podľa Zákona;
2. nedostal ani jednu ponuku;
3. ani jedna z predložených ponúk nezodpovedá požiadavkám určeným podľa § 42 Zákona   
   a uchádzač nepodal námietky v lehote podľa Zákona;
4. jeho zrušenie nariadil Úrad.
   1. Verejný obstarávateľ môže zrušiť verejné obstarávanie alebo jeho časť aj vtedy, ak sa zmenili okolnosti, za ktorých sa vyhlásilo verejné obstarávanie, ak sa v priebehu postupu verejného obstarávania vyskytli dôvody hodné osobitného zreteľa, pre ktoré nemožno od verejného obstarávateľa požadovať, aby vo verejnom obstarávaní pokračoval, najmä ak sa zistilo porušenie tohto Zákona, ktoré má alebo by mohlo mať zásadný vplyv na výsledok verejného obstarávania, ak nebolo predložených viac ako dve ponuky alebo ak navrhované ceny v predložených ponukách sú vyššie ako predpokladaná hodnota.
   2. Verejný obstarávateľ je povinný bezodkladne upovedomiť všetkých uchádzačov alebo záujemcov o zrušení verejného obstarávania zákazky alebo jeho časti s uvedením dôvodu a oznámiť postup, ktorý použije pri zadávaní zákazky na pôvodný predmet zákazky.
   3. Verejný obstarávateľ v oznámení o výsledku verejného obstarávania uvedie, či zadávanie zákazky bude predmetom opätovného uverejnenia.

### Ochrana osobných údajov

31.1 Verejný obstarávateľ si dovoľuje upozorniť, že v priebehu predmetného verejného obstarávania dochádza k spracúvaniu osobných údaov dotknutých osôb v súlade s Nariadením Európskeho parlamentu a Rady (EÚ) 2016/679 z 27.apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „GDPR“) a s vybranými ustanoveniami zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov.

31.2 Verejný obstarávateľ si dovoľuje upozorniť uchádzačov, aby pri príprave ponúk a v priebehu verejného obstarávania dbali na povinnosti vyplývajúce z GDPR.

**32 Využitie subdodávateľov**

32.1 Verejný obstarávateľ vyžaduje aby úspešný uchádzač najneskôr v rámci poskytnutia riadnej súčinnosti v súlade s § 41 ods. 3 zákona uviedol údaje o všetkých známych subdodávateľoch v rozsahu: obchodné meno/názov, sídlo/miesto podnikania, IČO, zápis do príslušného registra, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, predmet subdodávky a podiel subdodávok vyjadrený v % z navrhovanej ponukovej ceny podľa prílohy č.4 k časti B.3 týchto SP.

**Prílohy:**

Príloha č. 1 k časti A.1 - Všeobecné informácie o uchádzačovi

Príloha č. 2 k časti A.1 - Jednotný európsky dokument

Príloha č. 3 k časti A.1 - Čestné vyhlásenie podľa článku 5k nariadenia rady (EÚ) č. 2025/395 z 24. februára 2025 a v znení neskorších predpisov

Príloha č. 4 k časti A.1 - Vyhlásenie uchádzača

Príloha č. 5 k časti A.1 - Čestné vyhlásenie skupiny dodávateľov

Príloha č. 6 k časti A.1 - Plná moc pre jedného z dodávateľov

Príloha č. 7 k časti A.1 - Zoznam dôverných informácií

**A.2 Kritériá na hodnotenie ponúk a PRAVIDLÁ ich uplatnenia**

1. **Určenie kritéria:**
   1. Ponuky uchádzačov **sa budú** vyhodnocovať **v súlade s § 44 ods. 3 písm. c) Zákona,** a teda na základe najnižšej ceny samostatne pre každú časť zákazky.
   2. Kritéria na vyhodnotenie ponúk a spôsob ich uplatnenia sú pre každú samostatne vyhodnocovanú časť predmetu zákazky (bod 3.1 časti A.1 týchto SP) rovnaké.
   3. Jediným kritériom na vyhodnotenie ponúk je: **Celková cena za dodanie predmetu zákazky v mene Euro bez DPH pre každú časť zákazky.**
   4. Celková cena za poskytnutie predmetu zákazky pre jednotlivú časť je cena za poskytnutie predmetu zákazky v rozsahu a v súlade s požiadavkami uvedenými v časti B.1 týchto SP.
2. **Definícia kritéria** 
   1. Jediným kritériom pre každú samostatne vyhodnocovanú časť predmetu zákazky je **najnižšia cena** za poskytnutie predmetu zákazky v rozsahu a v súlade s požiadavkami uvedenými v časti B.1 Opis predmetu zákazky týchto SP, vypočítanú a vyjadrenú v mene euro bez DPH. Predpokladané množstvo a celková cena za poskytnutie predmetu zákazky podľa časti sú vyjadrené v Prílohe č. 1 k časti B.2 Špecifikácia ceny (v závislosti od toho, na ktorú časť/-ti uchádzač predkladá ponuku) a bude slúžiť iba pre účely vyhodnotenia verejného obstarávania.
   2. V každej samostatne vyhodnocovanej časti predmetu zákazky bude úspešný uchádzač vyhodnotený na základe najnižšej navrhovanej ceny za poskytnutie vyhodnocovanej časti predmetu zákazky. Ponuky ostatných uchádzačov budú vyhodnotené ako neúspešné. Úspešný/í uchádzač/či môže/u byť v každej časti predmetu zákazky rôzny/i.
3. **Pravidlá uplatnenia stanovených kritérií na vyhodnotenie ponúk sú nasledujúce:**
   1. Uchádzač uvedie svoj **Návrh na plnenia kritéria** do Prílohy č. 1 k časti A.2 týchto SP – podľa toho, za ktorú vyhodnocovanú časť/-ti súťažnú ponuku predkladá:

* Ponúkaná cena na predmet zákazky pre časť 1 (SSÚD Malacky, SSÚD Bratislava, SSÚD Trnava, SSÚD Trenčín, SSÚR Galanta, SSÚR Nová Baňa, SSÚR Zvolen, SSÚR Lučenec)
* Ponúkaná cena na predmet zákazky pre časť 2 (SSÚD Považská Bystrica, SSÚD Martin, SSÚD Liptovský Mikuláš, SSÚR Čadca
* Ponúkaná cena na predmet zákazky pre časť 3 (SSÚD Mengusovce, SSÚD Beharovce, SSÚD Prešov, SSÚR Košice)
  1. Poradie uchádzačov sa určí porovnaním výšky navrhnutých ponukových cien za poskytnutie predmetu zákazky vyjadrených v mene euro bez DPH, uvedených v jednotlivých ponukách uchádzačov, podľa určenej definície kritéria za každú časť samostatne. Úspešný bude ten uchádzač, ktorý navrhol/požaduje za poskytnutie služby**najnižšiu cenu v mene euro bez DPH** a zároveň splní požiadavky na predmet zákazky a podmienky účasti stanovené verejným obstarávateľom.
  2. V prípade rovnosti prijatých ponúk bude rozhodujúcim kritériom nižšia cena za druh služby „čistenie, odvoz a likvidácia odpadu“

1. **Spôsob uvedenia návrhu na plnenie:**
   1. Uchádzač uvedie svoj návrh na plnenia kritéria v tabuľke Prílohy č. 1 k časti A.2 Kritériá na hodnotenie ponúk a pravidlá ich uplatnenia týchto SP prostredníctvom vyplnenia Špecifikácie ceny.

**Príloha:**

Príloha č. 1 k časti A.2 - Návrh na plnenie kritéri

# A.3 PODMIENKY ÚČASTI UCHÁDZAČOV

**Podmienky účasti vo verejnom obstarávaní týkajúce sa osobného postavenia podľa § 32 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)**

Verejného obstarávania sa môže zúčastniť len ten, kto spĺňa tieto podmienky účasti týkajúce sa osobného postavenia:

1. Verejného obstarávania sa môže zúčastniť len ten, kto spĺňa podmienky účasti týkajúce sa osobného postavenia podľa § 32 ods. 1 ZVO, ktorých splnenie preukazuje podľa § 32 ods. 2 ZVO v spojení s § 152 ZVO.

2. Podľa § 32 ods.7 zákona, podmienky účasti podľa odseku 1 písm. a) musí spĺňať aj iná osoba ako osoba podľa odseku 1 písm. a), ak táto osoba má právo za ňu konať, práva spojené s rozhodovaním alebo kontrolou v hospodárskom subjekte, ktorý sa chce zúčastniť verejného obstarávania. Splnenie podmienky účasti podľa prvej vety preukazuje uchádzač alebo záujemca verejnému obstarávateľovi predložením čestného vyhlásenia alebo vyhlásenia podľa odseku 5, ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, ako súčasť ponuky alebo v žiadosti o účasť. V čestnom vyhlásení alebo vyhlásení uchádzač alebo záujemca uvedie zoznam osôb podľa prvej vety.

3. Preukazovanie splnenia podmienok účasti podľa § 32 ods. 1 písm. a) ZVO v spojení s ods. 7, týkajúcej sa technickej spôsobilosti alebo odbornej spôsobilosti podľa § 34 ods. 3 ZVO inou/treťou osobou sa týka aj týchto osôb. Za iné/tretie osoby predkladajú a podpisujú čestné vyhlásenie osoby oprávnené konať v mene inej/tretej osoby.

4. Podľa § 32 ods. 8 zákona, za osobu podľa odseku 7 sa považuje osoba, ktorá má rozhodujúci vplyv na činnosť uchádzača alebo záujemcu, jeho strategické ciele alebo významné rozhodnutia

prostredníctvom vlastníckeho práva, finančného podielu alebo pravidiel, ktorými sa uchádzač alebo

záujemca spravuje, pričom rozhodujúcim vplyvom sa rozumie, ak iná osoba podľa odseku 7

a) vlastní väčšinu akcií alebo väčšinový obchodný podiel u uchádzača alebo záujemcu,

b) má väčšinu hlasovacích práv u uchádzača alebo záujemcu,

c) má právo vymenúvať alebo odvolávať väčšinu členov štatutárneho orgánu alebo dozorného

orgánu uchádzača alebo záujemcu alebo,

d) má právo vykonávať rozhodujúci vplyv na základe dohody uzavretej s uchádzačom alebo

záujemcom alebo na základe spoločenskej zmluvy, zakladateľskej listiny alebo stanov, ak to

umožňuje právo štátu, ktorými sa táto osoba riadi.

5. Ak uchádzač alebo záujemca má sídlo, miesto podnikania alebo obvyklý pobyt mimo územia

Slovenskej republiky a štát jeho sídla, miesta podnikania alebo obvyklého pobytu nevydáva niektoré

z dokladov uvedených v § 32 ods. 2 ZVO alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.

6. Ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača alebo záujemcu.

7. Skupina dodávateľov preukazuje splnenie podmienok účasti týkajúcich sa osobného postavenia za každého člena skupiny osobitne. Oprávnenie dodávať tovar, uskutočňovať stavebné práce alebo poskytovať službu preukazuje člen skupiny len vo vzťahu k tej časti predmetu zákazky, ktorú má

zabezpečiť.

8. Verejný obstarávateľ nie je oprávnený použiť údaje z informačných systémov verejnej správy podľa zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii).

9. Hospodársky subjekt môže predbežne nahradiť doklady na preukázanie splnenia podmienok účasti Jednotným európskym dokumentom podľa § 39 ZVO. Uchádzač vyplní časti I. až III. JED-u a môže vyplniť len oddiel α: GLOBÁLNY ÚDAJ PRE VŠETKY PODMIENKY ÚČASTI časti IV. JED-u bez toho, aby musel vyplniť iné oddiely časti IV. JED-u.

10. Podrobnosti k podmienkam účasti osobného postavenia a ich preukazovanie sú uvedené v § 32 ZVO.

**Podmienky účasti vo verejnom obstarávaní týkajúce sa finančného a ekonomického postavenia podľa § 33 ZVO**

**Neuplatňuje sa.**

**Podmienky účasti uchádzačov vo verejnom obstarávaní týkajúce sa technickej a odbornej spôsobilosti podľa § 34 zákona o verejnom obstarávaní (ďalej len „ZVO“).**

Uchádzač v ponuke predloží nasledovné informácie a dokumenty, ktorými preukazuje technickú alebo odbornú spôsobilosť:

* 1. podľa § 34 ods. 1 písm. a) ZVO

Zoznam poskytnutých služieb rovnakého alebo podobného charakteru ako je predmet zákazky (t. j. čistenie odlučovačov ropných látok, retenčných nádrží, čistenie kanalizácie, odvoz a likvidácia odpadu) uskutočnených za predchádzajúce 3 roky od vyhlásenia verejného obstarávania (ďalej len „rozhodné obdobie“) s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa ZVO.

2. podľa § 34 ods. 1 písm. j) ZVO

Údajmi o strojovom a technickom vybavení, ktoré má uchádzač k dispozícií na poskytnutie služby.

1. Ak uchádzač preukáže technickú spôsobilosť alebo odbornú spôsobilosť v zmysle § 34 ods. 3 ZVO, preukazuje túto skutočnosť písomnou zmluvou, uzavretou s osobou, ktorej technickými a odbornými kapacitami mieni preukázať svoju technickú spôsobilosť z ktorej musí vyplývať záväzok osoby, že poskytne svoje kapacity počas celého trvania zmluvného vzťahu a spĺňa ostatné požiadavky uvedené v ustanovení § 34 ods. 3 ZVO.
2. Skupina dodávateľov preukazuje splnenie podmienok účasti týkajúcich sa technickej a odbornej spôsobilosti spoločne.
3. Hospodársky subjekt môže predbežne nahradiť doklady na preukázanie splnenia podmienok účasti Jednotným európskym dokumentom (ďalej len JED) podľa § 39 ZVO. Uchádzač vyplní časti I. až III. JED-u a môže vyplniť len oddiel α: GLOBÁLNY ÚDAJ PRE VŠETKY PODMIENKY ÚČASTI časti IV JED-u bez toho, aby musel vyplniť iné oddiely časti IV JED-u.

**Minimálna požadovaná úroveň štandardov:**

**III.1.3) Technická a odborná spôsobilosť, bod 1.:**

Uchádzač na splnenie stanovenej podmienky predloží zoznam poskytnutých služieb rovnakého alebo podobného charakteru ako je predmet zákazky (t. j. čistenie odlučovačov ropných látok, retenčných nádrží, čistenie kanalizácie, čistenie havarijných a záchytných nádrží na ropné látky) realizovaných v rozhodnom období musí spĺňať uchádzač v celkovej min. hodnote

Pre časť 1 - 150 000,00 EUR bez DPH

Pre časť 2 - 80 000,00 EUR bez DPH

Pre časť 3 - 60 000,00 EUR bez DPH

V zozname poskytnutých služieb alebo splnených zmlúv uchádzač uvedie názov alebo obchodné meno zmluvného partnera, adresu jeho sídla alebo miesta podnikania, názov a zmluvnú cenu poskytnutej služby, údaje na kontaktnú osobu zmluvného partnera (odberateľa), potrebné pre overenie si uvedených informácií.

V prípade poskytnutých služieb, ktorých začiatok alebo koniec nespadá do rozhodného obdobia, bude uchádzačovi započítaná pre splnenie podmienky podľa bodu 1 len výška nákladov poskytnutých služieb spadajúcich do rozhodného obdobia.

V prípade dokladov, ktoré sú vyjadrené v inej mene ako Euro, je potrebné na prepočítanie tejto meny na euro použiť kurz Európskej centrálnej banky (ECB), aktuálny v posledný deň v príslušného kalendárneho roku, v ktorom došlo ku skutočnosti, rozhodujúcej pre preukázanie splnenia predmetnej podmienky účasti, t.j. v ktorom sa poskytnutá služba realizovala. Doklady, ktorými uchádzač preukazuje splnenie podmienok účasti, ktoré sú vyjadrené v inej mene ako Euro, uchádzač predloží v pôvodnej mene a v mene Euro.

**III.1.3) Technická a odborná spôsobilosť, bod 2:**.

Pre splnenie tejto podmienky uchádzač predloží:

Zoznam a popis strojového a technického vybavenia (ďalej len „zoznam“), ktoré má uchádzač k dispozícii na uskutočnenie poskytnutia služby v závislosti od charakteru predmetu zákazky, a to vo forme uchádzačom podpísaného zoznamu. Minimálna požiadavka strojového a technického vybavenia je:

a) ADR tlaková, hydraulická cisterna na prepravu kvapalných odpadov a kalu (aj so spätným nasávaním),

b) Tlaková cisterna oprávnená prepravovať ADR látky, so vstavanou komorou na čistú vodu a aj s komorou na špinavú vodu,

c) Vozidlo na prepravu vaňových kontajnerov, na prepravu kontaminovaných filtrov a pevného odpadu

d) Vozidlo s hydraulickou rukou

e) Mobilné alebo obdobné zariadenie na recykláciu odpadovej vody v RN s možnosťou vypustenia vyčistenej vody do povrchového odtoku / recipientu v zmysle povolení štátnej vodnej správy v súlade s § 6 zákona č. 79/2015 Z. z. alebo ekvivalent,

Cisternové vozidlá musia mať namontované overené meradlo (v zmysle metrologického zákona) na meranie pretečeného množstva vody, resp. iné meradlo na zistenie presného množstva vyčerpaného obsahu odlučovačov ropných látok a retenčných nádrží.

Predložený zoznam musí obsahovať údaje: názov, resp. typ technického a strojového vybavenia, rok výroby, krátky popis jeho technického určenia, počet kusov, technický list, certifikát, vlastníka uvedeného strojového a technického vybavenia (to znamená, že uvedie, či je vo vlastníctve, v prenájme alebo ho vlastní subdodávateľ, ktorý sa bude podieľať na realizácii tohto predmetu zákazky a názov subdodávateľa). Uchádzač musí preukázať, že bude mať k dispozícii potrebné strojové vybavenie na komplexné zabezpečenie realizácie predmetu zákazky.

**B.1 OPIS PREDMETU ZÁKAZKY**

1. **Miesto realizácie predmetu zákazky:**
2. Časť I – SSÚD Malacky, SSÚD Bratislava, SSÚD Trnava, SSÚD Trenčín, SSÚR Galanta, SSÚR Zvolen, SSÚR Nová Baňa, SSÚR Lučenec
3. Časť II – SSÚD Považská Bystrica, SSÚD Martin. SSÚD Liptovský Mikuláš, SSUR Čadca
4. Časť III – SSÚD Mengusovce, SSÚD Beharovce, SSÚD Prešov, SSÚR Košice

* Miestom realizácie predmetu zákazky pre všetky tri oblasti je bližšie špecifikované v Prílohe č.1 časti B1

1. **Predmet zákazky:**

Predmetom zákazky je čistenie odlučovačov ropných látok (ďalej len „**ORL**“) a čistenie a údržba retenčných nádrží (ďalej len „**RN**“), vrátane prečerpávacích staníc a sedimentačných jám umývacích staníc v správe Národnej diaľničnej spoločnosti, a. s. ktoré zahŕňa:

* + Čistenie ORL, RN, prečerpávacích staníc a sedimentačných jám umývacích staníc, spočíva vo vyzbieraní drobného odpadu, odčerpaní vyčistených vôd v „dosadzovacích“ nádržiach, pokiaľ ich zariadenia majú, odsatí zaolejovaných vôd, odsatí kalu, odvozu tuhého kalu, vyčerpania vôd z čistenia nádrží, likvidácii odpadu, čistenia a výmeny filtrov (sorpčných, štrkových) – dodávka, výmena, odvoz. Nádrže je potrebné vyčistiť dosucha, v prípade potreby aj ručne.
  + Odvoz látok (voda, kal, tuhé látky) a likvidácia látok, ktoré svojou prevádzkou zachytili ORL a RN. Vyťažené látky z prevádzky a čistenia sú zaradené v zmysle Prílohy č. 1 k Vyhláške č. 365/2015 Z. z. Ministrstva životného prostredia Slovenskej republiky, ktorou sa ustanovuje Katalóg odpadov do kategórií.
  + Voda použitá na prepláchnutie filtra a čistenie stien sa z nádrže odčerpá do cisternového vozidla uvedená činnosť sa v ponuke zahrnie do položky voda obsahujúca olej z odlučovača oleja.
  + V prípade zistenia poškodenia alebo degradácie nádrže/filtra je potrebné kontaktovať objednávateľa a určiť ďalší postup čistenia podľa aktuálneho stavu a možnosti,
  + Po skončení prác je potrebné odlučovaciu nádrž naplniť čistou vodou, túto činnosť zabezpečí konkrétne SSÚR, SSÚD.
  + Havarijnú službu - zabezpečenie vyčistenia zariadení v skrátenom termíne v prípade mimoriadnej situácií na ceste – havária s únikom znečisťujúcich látok – do 12 hodín od nahlásenia.

Pri ORL navyše:

* + Čistenie koalescenčného filtra. Koalescenčný filter sa čistí maximálne tlakom povoleným výrobcom – zvyčajne do 0,05 MPa. Nesmie sa použiť vysokotlakový lúč, aby sa nepoškodil filter. Pri čistení sa musia filtre rozobrať, a tak vystriekať, mechanickým tlakom sa preverí odstránenie jemných kalov z filtra, následne je potrebné ich zložiť a osadiť do ORL.
  + Výmenu sorpčného filtra ORL – mení sa absorpčná tkanina. Filter je potrebné pri čistení rozobrať a po vyčistení zložiť. Filter sa mení pri čistení ORL.
  + Pri ORL s obtokmi - čistenie obtokov,

Pri RN oprava a údržba navyše zahŕňa:

* + Vyčistenie nádrže vysokotlakovými strojným čistením stien a nornej steny odmasťovacím prípravkom. Prípravok musí byť vhodný na účinné odstránenie oleja z asfaltových a betónových povrchov – čistiaca voda musí byť odstránená v zmysle platných legislatívnych predpisov Ministerstva životného prostredia Slovenskej republiky a Európskej dohody o medzinárodnej cestnej preprave nebezpečných vecí.
  + Manipuláciu s kazetou filtra, ktorá sa pred natieraním vyberie z osadenia, rozoberie, vyčistí/odmastní (napr. aj opieskovaním), následne sa natrie dvojzložkovou farbou v dvoch vrstvách – filter sa natiera prázdny, následne sa osadí späť a doplní čistou náplňou.
  + Výmenu filtrov RN – štrkové filtre (vyťaženie a odvoz starého, doplnenie nového vrátane dodávky materiálu, štrk fr. 20-25).
  + Aplikáciu izolačného náteru na steny nádrže – náter musí odolávať vlhkosti, rôznym chemikáliám, olejom, niektorým rozpúšťadlám,...
  + Náter nornej steny - stena sa vyčistí (vhodnou metódou napr. aj opieskovaním), následne sa natrie dvojzložkovou farbou v dvoch vrstvách.

Prehľad ORL a RN, ako aj potrebné práce na údržbe RN tvorí prílohu č.1 k časti B.1 SP.

Všetky množstvá uvedené v Prílohách č.1 A,B sú len orientačné, z dôvodu vyhodnotenia verejnej súťaže, fakturovať sa bude na základe skutočne vykonaných služieb a prác na základe jednotkových cien.

1. **Rozsah predmetu zákazky:**
   * ORL a RN sa budú čistiť postupne na základe objednávky, ktorú vystaví konkrétne stredisko SSÚR alebo SSÚD,
   * Frekvencia čistenia zariadení môže byť upravená verejným obstarávateľom (ďalej len objednávateľ) na základe potreby.
   * Pri prácach musí byť prítomný zástupca objednávateľa, ktorá po skončení prác podpíše preberací protokol s presným popisom o vykonaných prácach.
   * Od začatia prác zodpovedá úspešný uchádzač (ďalej len zhotoviteľ) za správne nakladanie s látkami, ktoré ORL a RN obsahujú,
   * Od naloženia nebezpečného odpadu (ďalej len **„NO“**) na dopravný prostriedok zhotoviteľa a podpísania sprievodných listov NO, resp. preberacieho protokolu oboma stranami zhotoviteľ preberá plnú zodpovednosť za ďalšie nakladanie s NO,
   * Množstvo odpadu odčerpaného do cisternového vozidla bude merané overených meradlom (prietokomerom, alebo obdobným meradlom na zistenie presného množstva odobraného tekutého odpadu) v zmysle platného metrologického zákona. Presné množstvá jednotlivých odčerpaných odpadov (začiatočný a konečný stav) budú zaznamenávané do protokolu o vykonaných prácach, na základe ktorých bude vystavená faktúra za čistenie v m3.
   * Pevný odpad bude fakturovaný na základe dokladu o odovzdaní odpadu – odvážení na overenej váhe v tonách.
   * O zneškodnení (zhodnotení) nebezpečného odpadu (ďalej NO) vystaví/doručí zhotoviteľ pre objednávateľa potvrdenia podľa platných predpisov Ministerstva životného prostredia Slovenskej republiky, ktorými bude dokladované zneškodnenie (zhodnotenie) NO. Tieto doklady budú priložené k faktúre.
   * Pre účely evidencie a ohlasovania odpadov bude zhotoviteľ za prítomnosti zástupcu objednávateľa vykonávať váženie reprezentatívnej vzorky kalu nasledovne:
   * overí presnosť váženia váhy kalibračným závažím o hmotnosti 1 kg;
   * odváži odmerku (tara) a vynuluje váhu;
   * naberie do odmerky množstvo kalu v objeme 1l a následne, správne naplnenú odmerku (kontrola zhody hladiny kalu s ryskou 1 l), odváži

Zisteným koeficientom bude prepočítaný objem kalu v metroch kubických na hmotnosť v tonách a zaznamenaný do preberacích protokolov o vykonaných prácach.

* + Prepravu nebezpečného odpadu zabezpečí zhotoviteľ v súlade s platnými predpismi Európskej dohody o medzinárodnej cestnej preprave nebezpečných vecí.
  + K fakturácií zhotoviteľ okrem preberacieho protokolu priloží pre každé zariadenie „Správu o priebehu čistenia“ so zápisom všetkých skutočností, ktoré boli zistené pri čistení, špecifikácia ORL/RN podľa prílohy zmluvy a objednávky, objemy, fotodokumentácia daného stavu prípadných poškodení, pred a po čistení, súčasťou je aj protokol o vykonaných prácach a meraní hustoty kalu samostatne z jednotlivých zariadení. Meranie kalu sa vykonáva za účelom hlásení orgánom štátnej správy, ktoré je požadované v tonách.
  + Zhotoviteľ bude práce vykonávať sedem dní v týždni, aj v dňoch pracovného pokoja (soboty, nedele, sviatky ) v súlade so súťažnými podkladmi, touto rámcovou dohodou a objednávkami objednávateľa, pričom bude v maximálnej miere využívať čas denného svetla, čo zohľadní pri spracovaní harmonogramov postupu prác

1. **Ostatné požiadavky na predmet zákazky (špecifické požiadavky):**

Uchádzač predloží:

* + Doklad o oprávnení poskytovať službu v predmete zákazky.
  + Úradne osvedčenú kópiu Rozhodnutia so súhlasom na nakladanie s nebezpečnými odpadmi vrátane ich prepravy vydaného odborom starostlivosti o životné prostredie Okresného úradu pre príslušnú Oblasť,
  + Úradne osvedčenú kópiu platného Technického preukazu s potvrdením na ADR prepravu (European Agreement concerning the International Carriage of Dangerous Goods by Road – Európska dohoda o medzinárodnej cestnej preprave nebezpečných vecí),
  + Úradne osvedčenú kópiu Rozhodnutia so súhlasom na zhodnocovanie odpadov alebo zneškodňovanie odpadov mobilným zariadením vydaného odborom starostlivosti o životné prostredie Okresného úradu, v prípade, že na poskytnutie služby uchádzač použije mobilné zariadenie na zneškodnenie odpadov s obsahom ropných látok pre príslušnú oblasť,

**Príl**ohy:

Príloha č. 1 k časti B.1 - Špecifikácia ORL/RN

**B.2 SPÔSOB URČENIA CENY**

1. Cena za vykonanie predmetu zákazky bude stanovená v zmysle zákona NR SR č.18/1996 Z. z. o cenách v znení neskorších predpisov a vyhlášky MF SR č. 87/1996 Z.z., ktorou sa vykonáva zákon o cenách.

2. Cena je vytvorená špecifikáciou ceny prác ako súčet súčinov jednotkových cien a predpokladaných množstiev jednotlivých položiek . Ceny za jednotlivé položky je potrebné uviesť do prílohy č. 1 časti *B.2 Špecifikácie ceny.*

3. Uchádzač vyplní jednotkové ceny v **eurách maximálne na dve desatinné miesta** pre všetky činnosti uvedené v špecifikácii ceny. Uchádzač vyplňuje len **vyžltené** bunky. Do ostatných buniek nesmie zasahovať, budú vyplnené automaticky. Cena sa vyplňuje bez medzier pri tisícoch a miliónoch. Vyplnenú Prílohu č. 1 Špecifikácia ceny uchádzač predloží v elektronickej forme so zabudovanou matematikou vo formáte \*xls./\*xlsx. a zároveň podpísanú oprávnenou osobou vo formáte .pdf.

4. Uchádzač je povinný do ceny zahrnúť všetky náklady, činnosti, práce, výkony alebo služby nevyhnutné za účelom riadneho vykonania predmetu zákazky, ako aj náklady na opravy, úpravy a korekcie predmetu zákazky vrátane nákladov na dopravu, nákladov na odber,odvoz a likvidáciu nebezpečného odpadu a poplatkov za skládku

5. Ceny uvedené v ponuke je možné meniť iba v lehote na predkladanie ponúk, potom sú pevné nemenné a záväzné pre uzatvorenie Dohody.

6. Prijaté jednotkové ceny sú záväzné pre uzatvorenie Dohody stanovené v súlade s ponukou uchádzača. Pokrývajú všetky zmluvné záväzky, sú pevné a nemenné počas trvania Dohody.

7.Uchádzač bude akceptovať zníženie celkovej ceny aj v prípade, že časť predmetu zákazky sa na podnet verejného obstarávateľa nebude realizovať.

8. Verejný obstarávateľ si vyhradzuje právo na predloženie kalkulácií, rozborov, rozpisov jednotkových cien z ponuky uchádzača a to v prípade, že táto jednotková cena vykazuje výrazný rozdiel oproti ostatným uchádzačom alebo oproti obvyklým trhovým cenám.

Ocenenie nových cien prác po podpise Rámcovej dohody:

Pre ocenenie nových prác, pre ktoré neboli dohodnuté zmluvné jednotkové ceny predloží zhotoviteľ cenové kalkulácie aj s podkladmi pre ich výpočet. Zhotoviteľ predloží databázu oceňovacích podkladov spracovanú najneskôr ku dňu vypracovania novej jednotkovej ceny. Kalkulačný vzorec použitý pre kalkulovanie a databázy oceňovacích podkladov budú spracované v aplikácii MS Office Excel, ktoré predloží zhotoviteľ objednávateľovi vo formáte \*.xls/\*.xlsx

Pri tvorbe jednotkovej ceny novej práce sú nasledovné možnosti:

a) jednotková cena je vytvorená z pôvodnej položky (uvedenej v Zmluve) zámenou len niektorej jej časti, napr. zámenou materiálu, strojov atď.

b) jednotková cena je vytvorená matematickou metódou interpolácie alebo extrapolácie,

c) jednotková cena je vytvorená ako nová, bez možnosti použitia bodov a), b)

Podkladom pre vytvorenie a odsúhlasenie novej jednotkovej ceny bude cenová agenda, predložená zhotoviteľom a ktorá obsahuje:

a) kalkulačný vzorec - pre tvorbu jednotkových cien nových prác vykonávaných vlastnými kapacitami musí byť použitý kalkulačný vzorec stanovený obstarávateľom nasledovne:

Jednotková cena = priame náklady (PN-materiál, mzdy, stroje, doprava)+ režijné náklady (R) vo výške 13,2% z PN + zisk vo výške 2,6% (z PN +R)

b) ocenenie materiálov - preukázané cez cenové doklady (faktúry, cenové ponuky a podobne).

c) databázy oceňovacích nástrojov – strojov a mechanizmov, dopravy, ľudskej práce; tarify a sadzby - databázy budú spracované vo formáte \*.xls, alebo \*.xlsx a 1x predložené v \*.pdf v slovenskom jazyku potvrdené oprávnenou osobou.

d) cenový dopad na stavbu vypracovaný na základe požadovaných jednotkových cien, schválený zodpovednými pracovníkmi Národnej diaľničnej spoločnosti, a.s.

e) kompletné definovanie položky, ktoré pozostáva z čísla, názvu, mernej jednotky (podľa triednika TSP) a kalkulácie jednotkovej ceny (podľa predloženého rozboru ekonomickej oprávnenosti nákladov )

f) podrobný popis položky a rozbor spotreby (množstvo práce, materiálov, druhovosti a nasadenia strojov a dopravy, ktorý je podkladom pre kalkuláciu ekonomicky oprávnených nákladov) odsúhlasený zodpovednými pracovníkmi Národnej diaľničnej spoločnosti, a.s.

Koordinačnou činnosťou sa rozumie pokrytie nákladov zhotoviteľa potrebných na koordináciu s ostatnými zúčastnenými na stavbe, zabezpečenie všetkých opatrení nevyhnutných k plneniu harmonogramu a úspešnému odovzdaniu diela.

Na nové práce, ktoré Zhotoviteľ bude vykonávať formou subdodávky mu budú priznané ekonomicky oprávnené náklady (cenové ponuky, faktúry a iné) a náklady na koordinačnú činnosť (definícia koordinačnej činnosti je uvedená v odseku vyššie ) cez hodinovú sadzbu a počet hodín, ale max. do výšky 3,9% z ceny poddodávky. Počet hodín bude preukázaný cez zápisnice, harmonogram, atď s podrobným popisom činnosti. Pri prácach, ktoré Zhotoviteľ zabezpečuje subdodávateľom, si Objednávateľ vyhradzuje právo požiadať Zhotoviteľa o predloženie podrobnej kalkulácie subdodávateľa (v zmysle bodu Ocenenie nových cien stavebných prác po podpise zmluvy), ktorá bude spracovaná v zmysle zákona č. 18/1996 Z.z. o cenách v znení neskorších predpisov v režime ekonomicky oprávnených nákladov a Zhotoviteľ je povinný ich Objednávateľovi predložiť. Spôsob výberu subdodávateľa bude vydokladovaný minimálne 3 cenovými ponukami.

**Prílohy:**

Príloha č. 1 časti B.2 - Špecifikácie ceny.(oblasť 1, 2, 3)

**B.3 OBCHODNÉ PODMIENKY DODANIA PREDMETU ZÁKAZKY**

**Uchádzač vo svojej ponuke predloží návrh Dohody** **podľa Obchodného zákonníka, v ktorej budú v celom rozsahu akceptované obchodné podmienky dodania predmetu zákazky stanovené v dokumentoch, ktoré tvoria prílohu k týmto súťažným podkladom.**

Predložený návrh Dohody musí byť podpísaný štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch, v nasledovnom znení:

**Rámcová dohoda**

**číslo objednávateľa: ZM/2025/**

**číslo zhotoviteľa: ZM/2025/**

**„Čistenie retenčných nádrží, odlučovačov ropných látok“**

uzatvorená podľa § 83 zákona č. 343/2015 o verejnom obstarávaní a o zmene a doplnení niektorých zákonov v znení neskorších predpisov (ďalej len „**ZVO“**) a § 269 ods. 2 zákona č. 513/1991 Zb.

Obchodný zákonník v znení neskorších predpisov (ďalej len **„Obchodný zákonník“**)

(ďalej len „**rámcová dohoda**“alebo „**dohoda**“)

**Zmluvné strany**

**Objednávateľ:**

Obchodné meno: **Národná diaľničná spoločnosť, a. s.**

Sídlo: Dúbravská cesta 14, 841 04 Bratislava

Zápis v obch.reg.: Mestský súd Bratislava III, Oddiel Sa, Vložka č. 3518/B Štatutárny orgán: predstavenstvo zastúpené:

Ing. Filip Macháček predseda predstavenstva

a generálny riaditeľ

PhDr. Rastislav Droppa, podpredseda predstavenstva

IČO: 35 919 001

DIČ: 202 193 7775

IČ DPH: SK 202 193 7775 Bankové spojenie: Štátna pokladnica

IBAN: SK95 8180 0000 0070 0069 4593

SWIFT kód: SPSRSKBA

(ďalej len ,,**objednávateľ**“)

a

**Zhotoviteľ:**

Obchodné meno: [doplniť]

Sídlo: [doplniť]

Zápis v obch.reg.: [doplniť]

Štatutárny orgán: [doplniť]

Osoby oprávnené na rokovanie:

- vo veciach zmluvných – [doplniť]

- vo veciach finančných – [doplniť]

- vo veciach technických – [doplniť]

IČO: [doplniť]

DIČ: [doplniť]

IČ DPH: [doplniť]

Bankové spojenie: [doplniť]

IBAN: [doplniť]

SWIFT kód:

(ďalej len ,,**zhotoviteľ**“)

(objednávateľ a zhotoviteľ spolu aj ako „**strany dohody**“ alebo „**strany rámcovej dohody**“)

**Čl. I**

**Predmet rámcovej dohody**

Predmetom tejto dohody je stanovenie podmienok spolupráce medzi stranami rámcovej dohody, a to záväzok zhotoviteľa počas platnosti rámcovej dohody vykonať pre objednávateľa dielo podľa jeho požiadaviek v súlade s ustanoveniami rámcovej dohody, súťažnými podkladmi, technicko-kvalitatívnymi podmienkami a písomnými objednávkami objednávateľa a dielo dokončené riadne, včas a bez vád odovzdať objednávateľovi a záväzok objednávateľa zaplatiť zhotoviteľovi za vykonané dielo cenu diela podľa Čl. IV tejto rámcovej dohody.

1. Dielom sa v zmysle rámcovej dohody rozumejú práce na poskytnutie služieb ***„*Čistenie retenčných nádrží, odlučovačov ropných látok*“*** a to podľa podmienok uvedených v časti B.1 súťažných podkladov – Opis predmetu zákazky (ďalej spolu len „**dielo**“ ), ktorý tvorí prílohu č. 1 rámcovej dohody. Na účely tejto rámcovej dohody každé plnenie v zmysle konkrétnej objednávky bude posudzované ako samostatné dielo v zmysle tejto rámcovej dohody.
2. Špecifikácia RN a ORL, ich umiestnenie v rámci pôsobnosti príslušného Strediska správy a údržby diaľnic (ďalej len „SSÚD“), resp. Strediska správy a údržby rýchlostných ciest (ďalej len „SSÚR“), počet RN a ORL, harmonogram čistenia a jednotlivé množstvá sú uvedené v Prílohe č. 2 Špecifikácia RN/ORL, ktorá tvorí neoddeliteľnú súčasť tejto dohody.
3. Ak sa pri vykonaní diela vyskytne potreba naviac prác alebo nových prác na diele oproti súťažným podkladom, prípadne sa zmenší rozsah prác na diele, je zhotoviteľ povinný o tejto skutočnosti bezodkladne písomne upozorniť objednávateľa. Zmenu obsahu (nové práce) alebo rozsahu (nové alebo menej práce) diela je možné vykonať výlučne s postupmi definovanými ZVO buď uzatvorením dodatku k rámcovej dohode alebo zadaním novej zákazky postupom zadávania zákazky podľa ZVO. V prípade uzatvorenia dodatku, za predpokladu splnenia podmienky podľa predchádzajúcej vety, bude podkladom na jeho uzatvorenie písomný súhlas objednávateľa na naviac, menej alebo nové práce alebo písomná požiadavka objednávateľa na naviac, menej alebo nové práce. Zmena ceny diela môže byť vykonaná výlučne po udelení predchádzajúceho písomného súhlasu objednávateľa s touto zmenou a zmluvné strany sa zaväzujú ju upraviť písomne vo forme priebežne očíslovaného dodatku k rámcovej dohode podľa postupu uvedeného v Čl. XII bod 12.5 rámcovej dohody. Cenu za vykonanie diela uvedenú v Čl. IV rámcovej dohody je prípustné v tomto prípade zmeniť, ak naviac práce alebo nové práce budú mať na ňu preukázateľný vplyv.

**Čl. II**

**Objednávka**

1. Zhotoviteľ sa zaväzuje dielo vykonať na základe a v súlade s písomnými objednávkami, ktoré vystaví konkrétne stredisko SSÚR alebo SSÚD v súlade s ustanoveniami tejto rámcovej dohody vrátane jej príloh.
2. Písomnú objednávku podľa tejto rámcovej dohody zašle objednávateľ zhotoviteľovi pred plánovaným termínom začiatku realizácie prác.

V písomnej objednávke bude uvedené najmä:

* špecifikácia druhu a rozsahu prác na samostatnom diele;
* označenie úseku pozemnej komunikácie, na ktorom sa samostatné dielo vykoná;
* termín vykonania samostatného diela;

1. Objednávateľ v priebehu príslušného kalendárneho roka postupne doručí zhotoviteľovi objednávky na plánované čistenie ORL a čistenie, opravu a údržbu RN na označenom úseku pozemnej komunikácie.
2. Objednávateľ doručí objednávku zhotoviteľovi doporučene poštou na adresu sídla zhotoviteľa uvedenú v záhlaví tejto dohody. Zhotoviteľ je povinný objednávku potvrdiť a kópiu potvrdenej objednávky doručiť späť objednávateľovi v lehote 5 dní odo dňa jej doručenia.
3. Za objednávateľa je oprávnený podpísať objednávky v zmysle bodu 2.1 a 2.2 tohto článku štatutárny orgán objednávateľa alebo osoba oprávnená podpisovať objednávky do výšky príslušného finančného plnenia v zmysle platných interných predpisov objednávateľa.

**Čl. III**

**Čas a spôsob plnenia rámcovej dohody**

1. Táto rámcová dohoda sa uzatvára na dobu určitú, a to na 48 (štyridsať osem) mesiacov odo dňa nadobudnutia jej účinnosti alebo do vyčerpania sumy prijatej v ponuke úspešného uchádzača v závislosti od toho, ktorá skutočnosť nastane skôr.
2. Objednávateľ po schválení plánu na kalendárny rok písomne oznámi zhotoviteľovi plánované čistenie ORL a čistenie, opravu a údržbu RN na označenom úseku pozemnej komunikácie pre príslušný kalendárny rok. Rozsah čistenia ORL a čistenia, opravy a údržby RN na označenom úseku pozemnej komunikácie na príslušný kalendárny rok uvedený v predmetnom oznámení objednávateľa je predpokladaný, nezáväzný (zo strany zhotoviteľa nenárokovateľný) a objednávateľ je oprávnený ho počas príslušného kalendárneho roka zmeniť. O zmene rozsahu je objednávateľ povinný elektronickou formou upovedomiť zhotoviteľa na e-mailovú adresu, ktorú zhotoviteľ písomne oznámi objednávateľovi do 10 dní odo dňa nadobudnutia účinnosti rámcovej dohody.
3. Zhotoviteľ je povinný bez zbytočného odkladu písomne oznámiť objednávateľovi vznik akejkoľvek udalosti, ktorá bráni alebo sťažuje vykonanie samostatného diela (alebo jeho časti) podľa konkrétnej objednávky riadne a včas. Zhotoviteľ sa nedostáva do omeškania s vykonaním samostatného diela podľa jednotlivej objednávky v prípade, ak nastanú skutočnosti označované ako „vyššia moc“, t. j. objektívne právne skutočnosti, ktoré nie sú závislé na stranách dohody, ani ich strany dohody nedokážu ovplyvniť, napr. živelné pohromy atď. Pre vylúčenie akýchkoľvek pochybností štrajk zamestnancov strany rámcovej dohody alebo zhoršenie ekonomickej situácie strany dohody alebo subdodávateľa zhotoviteľa sa nepovažuje za vyššiu moc.
4. Ak nastanú okolnosti vyššej moci uvedené v bode 3.3 tohto článku, strany dohody posunú termíny plnenia o dobu zodpovedajúcu trvaniu týchto okolností a odstránenia ich následkov. Zhotoviteľ je zároveň povinný preukázať, akým spôsobom a počas akej doby mu vyššia moc bránila vo výkone diela podľa tejto rámcovej dohody.

**Čl. IV**

**Celková cena diela a jednotkové ceny**

* 1. Celková cena za vykonanie predmetu plnenia v zmysle rámcovej dohody sa stanoví ako súčet cien za jednotlivé samostatné diela, ktorých výška sa stanoví ako súčet súčinov jednotkových cien a skutočne vykonaných množstiev uvedených v prílohe č. 3 – Špecifikácia ceny a návrh na plnenie kritéria. Jednotkové ceny uvedené v prílohe č. 3 - Špecifikácia ceny a návrh na plnenie kritéria tejto rámcovej dohody sú záväzné, pevné a nemenné počas celého trvania rámcovej dohody a pokrývajú všetky zmluvné záväzky a všetky náležitosti nevyhnutné na riadne vykonanie a odovzdanie diela zo strany zhotoviteľa a prevzatie každého samostatného diela zo strany objednávateľa v rozsahu podľa tejto rámcovej dohody a Oznámenia o vyhlásení verejného obstarávania a jeho príloh (vrátane dopravných nákladov zhotoviteľa, nákladov na odvoz a likvidáciu odpadu, nákladov na skládku odpadu).
  2. Celková cena predmetu plnenia v zmysle rámcovej dohody počas celej doby trvania rámcovej dohody nesmie prekročiť sumu prijatú v ponuke zhotoviteľa ako úspešného uchádzača [doplniť] EUR bez DPH (slovom [doplniť] EUR).
  3. Cena diela je stanovená v zmysle zákona č.18/1996 Z.z. o cenách v znení neskorších predpisov (ďalej len „**zákon o cenách**“ ) vyhlášky Ministerstva financií Slovenskej republiky č. 87/1996 Z.z., ktorou sa vykonáva zákon o cenách v znení neskorších predpisov. Cena diela je stanovená v súlade s ponukou zhotoviteľa, v súlade s opisom predmetu zákazky uvedenom v časti B.1 súťažných podkladov a zahŕňa všetky náklady a hotové výdavky spojené s riadnym vykonaním diela.
  4. Jednotkové ceny v konkrétnych objednávkach predstavujú jednotkové ceny podľa prílohy č. 3 – Špecifikácia ceny a návrh na plnenie kritéria tejto rámcovej dohody, vyhotovenej na základe ponuky zhotoviteľa v rámci postupu verejného obstarávania a pokrývajú všetky zmluvné záväzky a všetky náležitosti nevyhnutné na riadne vykonanie a odovzdanie diela v rozsahu podľa tejto rámcovej dohody, vystavených objednávok a súťažných podkladov.
  5. V prípade vzniku potreby vykonania nových prác podľa článku I bodu 1.3 rámcovej dohody (t. j. prác, pre ktoré neboli dohodnuté zmluvné jednotkové ceny pri podpise tejto rámcovej dohody) budú tieto ocenené podľa Časti B.2 súťažných podkladov - Spôsob určenia ceny

**Čl. V**

**Platobné podmienky**

* 1. Zhotoviteľovi prislúcha úhrada len za skutočne vykonané práce a služby na diele podľa konkrétnej objednávky.
  2. Fakturácia bude uskutočnená po odovzdaní a prevzatí diela podľa konkrétnej objednávky v súlade s Čl. X bod 10.3 tejto rámcovej dohody.
  3. Objednávateľ sa zaväzuje zaplatiť zhotoviteľovi dohodnutú cenu za vykonanie samostatného diela na základe faktúry vystavenej zhotoviteľom a doporučene doručenej do sídla objednávateľa. Fakturácia sa uskutoční pre každú objednávku samostatne. Zhotoviteľ je oprávnený vyhotoviť a doručiť objednávateľovi faktúru až po riadnom prevzatí samostatného diela v zmysle Čl. X bodu 10.3 tejto rámcovej dohody. Podkladom pre fakturáciu je objednávateľom potvrdený súpis skutočne vykonaných prác (ďalej len „**súpis**“). Na účely fakturácie sa za deň dodania samostatného diela podľa konkrétnej objednávky považuje deň odsúhlasenia súpisu prác oboma stranami dohody podľa Čl. X bod 10.3 tejto rámcovej dohody.
  4. Práce, ktoré zhotoviteľ vykoná bez predchádzajúceho písomného súhlasu objednávateľa alebo odchýlne od súťažných podkladov a konkrétnych objednávok nebudú uhradené.
  5. Splatnosť faktúr je 30 kalendárnych dní od ich doporučeného doručenia bez nedostatkov do sídla objednávateľa.
  6. Faktúra musí obsahovať obligatórne náležitosti podľa § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov (ďalej len „**Zákon o DPH**“). Faktúra musí obsahovať aj nasledovné údaje: odvolávku na číslo rámcovej dohody a číslo objednávky, popis plnenia podľa predmetu rámcovej dohody a objednávky, bankové spojenie podľa rámcovej dohody a musí k nej byť priložený súpis a preberací protokol podľa Čl. X bodu 10.3 tejto dohody. V prípade aplikácie ustanovenia § 69 ods. 12 pís. j) Zákona o DPH musí faktúra obsahovať aj číselný kód a popis plnenia v zmysle sekcie F Nariadenia Komisie (EÚ) č. 1209/2014 z 29. októbra 2014. V prípade neaplikácie ustanovenia § 69 ods. 12 pís. j) Zákona o DPH je zhotoviteľ povinný túto skutočnosť na faktúre výslovne uviesť. Ak faktúra nebude obsahovať vyššie uvedené údaje alebo k nej nebudú priložené požadované prílohy, objednávateľ je oprávnený takúto faktúru vrátiť zhotoviteľovi spolu s označením nedostatkov, pre ktoré bola vrátená. V tomto prípade sa plynutie lehoty splatnosti takejto faktúry prerušuje a nová lehota splatnosti začne plynúť dňom nasledujúcim po dni doporučeného doručenia opravenej alebo doplnenej faktúry. Strany dohody berú na vedomie, že za správnosť údajov na faktúre je zodpovedný výhradne zhotoviteľ a nevrátenie faktúry zo strany objednávateľa sa v žiadnom prípade nemôže považovať za potvrdenie správnosti údajov na nej uvedených. V prípade, že správca dane udelí objednávateľovi akúkoľvek sankciu vyplývajúcu z nesprávnej aplikácie ustanovenia § 69 ods. 12 pís. j) Zákona o DPH, je objednávateľ oprávnený na náhradu takto vzniknutej škody od zhotoviteľa v plnom rozsahu.
  7. Faktúra sa považuje za uhradenú dňom odpísania dlžnej sumy z účtu objednávateľa.
  8. V prípade, ak je zhotoviteľ v postavení zahraničnej osoby, riadi sa Zákonom o DPH.

**Čl. VI**

**Podmienky vykonávania diela**

1. Zhotoviteľ zodpovedá za bezpečnosť a ochranu zdravia vlastných zamestnancov, za ohrozenie bezpečnosti premávky v mieste plnenia a všetky prípadné škody, zavinené svojou činnosťou. Pri uskutočňovaní prác je povinný dodržiavať všetky súvisiace predpisy o ochrane zdravia a bezpečnosti pri práci, o bezpečnosti technických zariadení, predpisy o ochrane životného prostredia ako aj o bezpečnosti premávky na diaľnici vyplývajúce zo zákona č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a súvisiacich predpisov a vyhlášky Ministerstva vnútra Slovenskej republiky č. 9/2009 Z. z., ktorou sa vykonáva zákon o cestnej premávke a o zmene a doplnení niektorých zákonov v znení neskorších predpisov.
2. Na účely tejto dohody sa za samostatné dielo považuje čistenie ORL a čistenie, oprava a údržba RN pri diaľniciach a rýhlostných cestách vo vlastníctve/v správe objednávateľa špecifikovaného v konkrétnej objednávke (ďalej aj ako „**samostatné dielo**“) za podmienok definovaných v tejto rámcovej dohode a jej prílohách.

Rozsah diela – Čistenie, oprava a údržba retenčných nádrží (ďalej len „RN“) a čistenie odlučovačov ropných látok (ďalej len „ORL“) sa budú čistiť postupne na základe objednávky, ktorú vystaví konkrétne Stredisko správy a údržby diaľnic (ďalej len „SSÚD“) alebo Stredisko správy a údržby rýchlostných ciest (ďalej len „SSÚR“), t.j. zhotoviteľ sa zaväzuje dielo vykonať v rozsahu a spôsobom uvedeným v príslušných objednávkach vystavených objednávateľom počas platnosti tejto rámcovej dohody, ktoré zahŕňa:

* + Čistenie ORL a RN (aj prečerpacích staníc a sedimentačných jám umývacích staníc), spočíva vo vyzbieraní drobného odpadu, odčerpaní vyčistených vôd v „dosadzovacích“ nádržiach, pokiaľ ich zariadenia majú, odsatí zaolejovaných vôd, odsatí kalu, odvozu tuhého kalu, vyčerpania vôd z čistenia nádrží, likvidácii odpadu, čistenia a výmeny filtrov (sorpčných, štrkových) – dodávka, výmena, odvoz. Nádrže je potrebné vyčistiť dosucha, v prípade potreby aj ručne.
  + Odvoz látok (voda, kal, tuhé látky) a likvidácia látok, ktoré svojou prevádzkou zachytili ORL a RN. Vyťažené látky z prevádzky a čistenia sú zaradené v zmysle Prílohy č. 1 k Vyhláške č. 365/2015 Z. z., ktorou sa ustanovuje Katalóg odpadov do kategórií - bližšia špecifikácia je v zmysle Prílohy č. 2 – Špecifikácia ORL/RN.
  + Voda použitá na prepláchnutie filtra a čistenie stien sa z nádrže odčerpá do cisternového vozidla a zahrnie sa to do položky voda obsahujúca olej z odlučovača oleja.
  + V prípade zistenia poškodenia alebo degradácie nádrže/filtra je potrebné kontaktovať objednávateľa a určiť ďalší postup čistenia podľa aktuálneho stavu a možnosti,
  + Po skončení prác je potrebné odlučovaciu nádrž naplniť čistou vodou, toto zabezpečí konkrétne SSÚR, SSÚD.
  + Havarijnú službu - zabezpečenie vyčistenia zariadení v skrátenom termíne v prípade mimoriadnej situácií na ceste – havária s únikom znečisťujúcich látok – do 12 hodín od nahlásenia.

Pri ORL navyše:

* + Čistenie koalescenčného filtra. Koalescenčný filter sa čistí maximálne tlakom povoleným výrobcom – zvyčajne do 0,05 MPa. Nesmie sa použiť vysokotlakový lúč, aby sa nepoškodil filter. Pri čistení sa musia filtre rozobrať a tak vystriekať, mechanickým tlakom sa preverí odstránenie jemných kalov z filtra, následne je potrebné ich zložiť a osadiť do ORL.
  + Výmenu sorpčného filtra ORL – mení sa absorpčná tkanina. Filter je potrebné pri čistení rozobrať a po vyčistení zložiť. Filter sa mení pri čistení ORL.
  + Pri ORL s obtokmi - čistenie obtokov.

Pri RN navyše:

* + Vyčistenie nádrže vysokotlakovými strojným čistením stien a nornej steny odmasťovacím prípravkom. Prípravok musí byť vhodný na účinné odstránenie oleja z asfaltových a betónových povrchov – čistiaca voda musí byť odstránená v zmysle platných legislatívnych predpisov.
  + Kazeta filtra sa pred natieraním vyberie z osadenia, rozoberie, vyčistí/odmastní (napr. aj opieskovaním), následne sa natrie dvojzložkovou farbou v dvoch vrstvách – filter sa natiera prázdny, následne sa osadí späť a doplní čistou náplňou.
  + Výmena filtrov RN – štrkové filtre (vyťaženie a odvoz starého, doplnenie nového vrátane dodávky materiálu, štrk fr. 20-25).
  + Nános izolačného náteru na steny nádrže – náter musí odolávať vlhkosti, rôznym chemikáliám, olejom, niektorým rozpúšťadlám,...
  + Náter nornej steny - stena sa vyčistí (napr. aj opieskovaním), následne sa natrie dvojzložkovou farbou v dvoch vrstvách.

Nakladanie s odpadmi:

* + Od začatia prác zodpovedá zhotoviteľ za správne nakladanie s látkami, ktoré ORL a RN obsahujú.
  + Od naloženia NO na dopravný prostriedok zhotoviteľa a podpísania sprievodných listov NO, resp. preberacieho protokolu oboma stranami zhotoviteľ preberá plnú zodpovednosť za ďalšie nakladanie s NO.
  + Množstvo odpadu odčerpaného do cisternového vozidla bude merané overených meradlom (prietokomerom, alebo obdobným meradlom na zistenie presného množstva odobraného tekutého odpadu) v zmysle platného metrologického zákona. Presné množstvá jednotlivých odčerpaných odpadov (začiatočný a konečný stav) budú zaznamenávané do protokolu o vykonaných prácach, na základe ktorých bude vystavená faktúra za čistenie v m3.
  + Pevný odpad bude fakturovaný na základe dokladu o odovzdaní odpadu – odvážení na overenej váhe v tonách.
  + O zneškodnení (zhodnotení) nebezpečného odpadu (ďalej NO) vystaví/doručí úspešný uchádzač (ďalej len zhotoviteľ) pre verejného obstarávateľa (ďalej len obstarávateľ) potvrdenia podľa platných predpisov, ktorými bude dokladované zneškodnenie (zhodnotenie) NO. Tieto doklady budú priložené k faktúre.
  + Pre účely evidencie a ohlasovania odpadov bude zhotoviteľ za prítomnosti zástupcu objednávateľa vykonávať váženie reprezentatívnej vzorky kalu nasledovne:
  + overí presnosť váženia váhy kalibračným závažím o hmotnosti 1 kg;
  + odváži odmerku (tara) a vynuluje váhu;
  + naberie do odmerky množstvo kalu v objeme 1l a následne, správne naplnenú odmerku (kontrola zhody hladiny kalu s ryskou 1 l), odváži

Zisteným koeficientom bude prepočítaný objem kalu v metroch kubických na hmotnosť v tonách a zaznamenaný do preberacích dokumentov o vykonaných prácach.

* Prepravu nebezpečného odpadu zabezpečí zhotoviteľ v súlade s platnými predpismi ADR,
* K fakturácii zhotoviteľ okrem preberacieho protokolu priloží pre každé zariadenie „Správu o priebehu čistenia“ so zápisom všetkých skutočností, ktoré boli zistené pri čistení, špecifikácia ORL/RN podľa prílohy zmluvy a objednávky, objemy, fotodokumentácia daného stavu prípadných poškodení, pred a po čistení, súčasťou je aj protokol o vykonaných prácach a meraní hustoty kalu samostatne z jednotlivých zariadení. Meranie kalu sa vykonáva za účelom hlásení orgánom štátnej správy, ktoré je požadované v tonách.

1. Zhotoviteľ bude práce vykonávať sedem dní v týždni, aj v dňoch pracovného pokoja (soboty, nedele, sviatky ) v súlade so súťažnými podkladmi, touto rámcovou dohodou a objednávkami objednávateľa, pričom bude v maximálnej miere využívať čas denného svetla, čo zohľadní pri spracovaní harmonogramov postupu prác.
2. Objednávateľ poveruje funkciou technického dozoru vedúceho príslušného SSÚD/ SSÚR. V jeho neprítomnosti bude technický dozor vykonávať poverený zástupca objednávateľa – menovite bude upresnený. Technický dozor bude odovzdávať miesto plnenia, zastupovať objednávateľa pri zisťovaní skutočne vykonaných prác, odovzdaní samostaného diela a kontrole vystavených faktúr.
3. Objednávateľ je oprávnený kontrolovať vykonávanie diela podľa konkrétnej objednávky.
4. Zhotoviteľ je povinný v plnej miere rešpektovať organizáciu dopravy podľa podmienok určenia v zmysle zákona 135/1961 Zb. o pozemných komunikáciách (cestný zákon) v znení neskorších predpisov
5. Zhotoviteľ zodpovedá za primeraný poriadok a čistotu v mieste plnenia a je povinný odstraňovať na svoje náklady odpady a nečistoty vzniknuté jeho prácami.
6. V prípade vzniku akýchkoľvek odpadov pri vykonávaní diela je zhotoviteľ zodpovedný za nakladanie s týmito odpadmi a v zmysle zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov (ďalej iba „**zákon o odpadoch**“) je povinný plniť všetky svoje povinnosti, ktoré prislúchajú držiteľovi odpadu v zmysle príslušných ustanovení zákona o odpadoch. Jedná sa najmä nie však výlučne o povinnosti držiteľa odpadu podľa ustanovenia § 14 zákona o odpadoch, za triedenie, zaraďovanie, spôsob zhodnocovania, spôsob zneškodňovania, odovzdávanie, odvoz, zhromažďovanie, skladovanie, likvidáciu a za celkové nakladanie so všetkými odpadmi vrátane nebezpečných odpadov a podľa ustanovneia § 77 zákona o odpadoch. Zodpovedný zamestnanec objednávateľa poverený kontrolou selektívnej demolácie je za účelom tejto činnosti oprávnený vykonávať takúto kontrolu na stavenisku priebežne na mesačnej báze.
7. Zhotoviteľ je zároveň povinný dodržiavať všetky povinnosti podľa vyhlášky Ministerstva životného prostredia Slovenskej republiky (ďalej len „**MŽP SR**“) č. 366/2015 Z .z. o evidenčnej povinnosti a ohlasovacej povinnosti (ďalej len „**vyhláška č. 366/2015 Z. z.**“), vyhlášky MŽP SR č. 365/2015 Z. z., ktorou sa ustanovuje Katalóg odpadov v znení neskorších predpisov a vyhlášky č. 371/2015 Z. z., ktorou sa vykonávajú niektoré ustanovenia zákona o odpadoch v znení neskorších predpisov, ako aj podľa ostatých právnych predpisov v oblasti nakladania s odpadmi. V súlade s ust. § 2 vyhlášky 344/2022 o stavebných a odpadoch z demolácií ktorou sa vykonávajú niektoré ustanovenia zákona o odpadoch sa zhotoviteľ zaväzuje preukázať objednávateľovi oprávnenie nakladania s odpadmi a udržiavať ho platné počas trvania rámcovej dohody.
8. Zhotoviteľ je povinný uchovávať všetky doklady preukazujúce spôsob nakladania s odpadom a v zmysle vyhlášky č. 366/2015 Z. z. je povinný viesť evidenciu odpadov na Evidenčnom liste odpadov. K preberaniu diela podľa článku VIII alebo akejkoľvek časti diela alebo k preberaniu akéhokoľvek iného plnenia je zhotoviteľ povinný objednávateľovi odovzdať všetky doklady preukazujúce množstvo odpadov, spôsob nakladania s odpadmi, ktoré vznikli pri vykonávaní diela alebo pri plnení tejto zmluvy, vrátane Evidenčných listov odpadov podľa vyhlášky č. 366/2015 Z. z. Doklady o množstve a spôsobe nakladania s odpadmi podľa tohto bodu je zhotoviteľ objednávateľovi povinný predložiť alebo odovzdať aj kedykoľvek na vyžiadanie objednávateľa. Doklady o množstve a spôsobe nakladania s odpadmi podľa tohto bodu je zhotoviteľ objednávateľovi povinný predložiť alebo odovzdať aj kedykoľvek na vyžiadanie objednávateľa. Zároveň je zhotoviteľ všetky doklady podľa tohto bodu vzťahujúce sa k nakladaniu s odpadom počas celého kalendárneho roka odovzdať objednávateľovi za každý kalendárny mesiac, najneskôr však do 20. kalendárneho dňa príslušného mesiaca.
9. V prípade, ak vznikne objednávateľovi akákoľvek škoda v súvislosti s porušením povinností zhotoviteľa dodržiavať ustanovenia v oblasti nakladania s odpadmi podľa tohto článku dohody, zhotoviteľ je povinný túto škodu objednávateľovi nahradiť. Škodou podľa tohto bodu sa myslí aj uloženie akejkoľvek sankcie objednávateľovi zo strany príslušných orgánov v oblasti odpadového hospodárstva za nesplnenie akejkoľvek povinnosti zhotoviteľa.
10. Zhotoviteľ sa zaväzuje, že nebude v súvislosti s predmetom dohody v súvislosti s vykonávaním činnosti, ktorá je predmetom dohody zamestnávať zamestnancov v rozpore s právnymi predpismi Slovenskej republiky upravujúcimi nelegálnu prácu a nelegálne zamestnávanie, ako aj právnymi predpismi Európskej únie, a to najmä v rozpore so zákonom č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „**zákon o nelegálnej práci**“), v spojení so zákonom č. 311/2001 Z. z. Zákonník práce v znení neskorších predpisov, Obchodným zákonníkom, zákonom č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov, zákonom č. 461/2003 Z. z. o sociálnom poistení v znení neskorších predpisov, zákonom č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov, zákona č. 480/2002 Z. z. o azyle a o zmene a doplnení niektorých zákonov v znení neskorších predpisov, Smernicou Európskeho parlamentu a Rady 2009/52/ES z 18. júna 2009, ktorou sa stanovujú minimálne normy pre sankcie a opatrenia voči zamestnávateľom štátnych príslušníkov tretích krajín, ktorí sa neoprávnene zdržiavajú na území členských štátov.
11. V prípade, že orgán vykonávajúci kontrolu nelegálnej práce a nelegálneho zamestnávania zistí porušenie § 7b ods. 5 zákona o nelegálnej práci, t. j. porušenie zákazu prijať prácu alebo službu, ktorú objednávateľovi na základe dohody dodáva alebo poskytuje zhotoviteľ ako poskytovateľ služby prostredníctvom fyzickej osoby, ktorú nelegálne zamestnáva, v nadväznosti na čo bude objednávateľovi uložená pokuta, ktorú objednávateľ uhradí, objednávateľ si uplatní jej náhradu u zhotoviteľa a zhotoviteľ sa zaväzuje túto pokutu objednávateľovi nahradiť.
12. Zhotoviteľ je pri plnení tejto rámcovej dohody povinný dodržiavať príslušné právne predpisy v oblasti ochrany životného prostredia, a zároveň sa zaväzuje objednávateľa informovať o každom správnom alebo inom konaní týkajúcom sa porušenia povinnosti na úseku ochrany životného prostredia a poskytnúť objednávateľovi všetku potrebnú súčinnosť, všetky potrebné informácie a podklady.
13. V prípade, ak konaním zhotoviteľa v súvislosti s plnením predmetu tejto rámcovej dohody dôjde k porušeniu predpisov v oblasti ochrany životného prostredia, objednávateľ má nárok na zaplatenie zmluvnej pokuty vo výške 1000 Eur za každé takého porušenie.
14. Označenie miesta plnenia zabezpečí objednávateľ (príslušné SSÚD alebo SSÚR) podľa platnej legislatívy. Zabezpečenie a údržba dočasného dopravného značenia pre usmernenie dopravy počas vykonávania prác nie je súčasťou dodávky. V prípade, ak z viny zhotoviteľa nebude využitý čas trvania dopravného obmedzenia (prestoje zavinené zhotoviteľom), objednávateľ má nárok na úhradu nákladov za prenájom prenosných dopravných značiek zhotoviteľom, a to za dobu trvania prestoja a podľa aktuálne platného cenníka objednávateľa. Táto skutočnosť bude uvedená v stavebnom denníku.
15. Zhotoviteľ je povinný začiatok a ukončenie prác bezodkladne ohlásiť osobe oprávnenej konať v mene objednávateľa.
16. Zhotoviteľ sa bude riadiť východiskovými podkladmi objednávateľa, jeho pokynmi, zápismi a dohodami oprávnených zamestnancov strán dohody a rozhodnutiami a vyjadreniami dotknutých orgánov štátnej a verejnej správy.
17. Zhotoviteľ zabezpečí pri plnení tejto rámcovej dohody bezpečnosť cestnej premávky a dodržiavanie pravidiel cestnej premávky všetko v súlade s ustanoveniami zákona č. 135/1961 Zb. o pozemných komunikáciách (cestný zákon) v znení neskorších predpisov.

**Čl. VII**

**Zmluvné sankcie**

7.1 V prípade, ak zhotoviteľ nepotvrdí objednávku a/alebo kópiu potvrdenej objednávky nedoručí späť objednávateľovi v lehote podľa Čl. II bod 2.4 dohody, objednávateľovi vzniká nárok voči zhotoviteľovi na zaplatenie zmluvnej pokuty vo výške 0,05% (päť stotín percenta) z ceny bez DPH danej rozsahom plnenia na základe konkrétnej objednávky, za každý aj začatý deň omeškania. V prípade porušenia povinnosti podľa predchádzajúcej vety, má objednávateľ právo okamžite odstúpiť od rámcovej dohody alebo objednávky z dôvodu jej podstatného porušenia. Odstúpením od rámcovej dohody alebo objednávky nie je dotknuté právo objednávateľa na zaplatenie zmluvnej pokuty v zmysle tohto bodu.

7.2 V prípade omeškania zhotoviteľa spočívajúcom v nedodržaní termínu vykonania samostatného diela na vykonanie diela podľa konkrétnej objednávky, objednávateľovi vzniká nárok voči zhotoviteľovi na zaplatenie zmluvnej pokuty vo výške 0,5% (päť desatín percenta) z ceny bez DPH danej rozsahom plnenia na základe konkrétnej objednávky, za každý aj začatý deň omeškania. V prípade nedodržania termínu vykonania samostatného diela, má objednávateľ právo okamžite odstúpiť od rámcovej dohody alebo objednávky z dôvodu jej podstatného porušenia. Odstúpením od rámcovej dohody alebo objednávky nie je dotknuté právo objednávateľa na zaplatenie zmluvnej pokuty v zmysle tohto bodu.

7.3 Zaplatením zmluvnej pokuty podľa bodu 7.2 tohto článku nie je dotknutý nárok objednávateľa na náhradu škody, ktorá mu vznikla prípravou a zabezpečením miesta plnenia pozostávajúcou v osadení dočasného dopravného značenia prípadne inými na opravu nadväzujúcimi činnosťami. Vyčíslený a odôvodnený nárok je zhotoviteľ povinný uhradiť.

7.4 V prípade, ak zhotoviteľ poruší povinnosti v zmysle bodov 6.9 – 6.11, objednávateľovi vzniká nárok voči zhotoviteľovi na zaplatenie zmluvnej pokuty vo výške 1% (jedno percento) z ceny samostatného diela bez DPH danej rozsahom plnenia na základe konkrétnej objednávky za každý zistený nedostatok, a to aj opakovane.

7.5 V prípade, ak zhotoviteľ neodstráni reklamované vady samostatného diela v lehote podľa bodu Čl. VIII bod 8.2 dohody, objednávateľovi vzniká nárok voči zhotoviteľovi na zaplatenie zmluvnej pokuty vo výške 0,05% (päť stotín percenta) z ceny bez DPH danej rozsahom plnenia na základe konkrétnej objednávky, za každý aj začatý deň omeškania.

7.6 Ustanoveniami tohto Čl. VII dohody nie sú dotknuté nároky objednávateľa na náhradu škody v plnej výške popri zmluvnej pokute v zmysle platných právnych predpisov, t. j. zmluvná pokuta sa dojednáva samostatne popri prípadných nárokoch na náhradu škody. Zaplatením akejkoľvek zmluvnej pokuty alebo inej paušalizovanej náhrady škody podľa dohody nie je dotknutý nárok objednávateľa na náhradu škody v plnej výške v zmysle platných právnych predpisov (napr. škoda, ktorá mu vznikne prípravou a zabezpečením miesta plnenia spočívajúcim v osadení dočasného dopravného značenia, prípadne inými na opravu nadväzujúcimi činnosťami). Vyčíslený a odôvodnený nárok je zhotoviteľ povinný uhradiť.

7.7 V prípade omeškania objednávateľa so zaplatením faktúr má zhotoviteľ nárok na úrok z omeškania vo výške 0,01 % (jedna stotina percenta ) z dlžnej sumy, a to za každý aj začatý deň omeškania.

7.8 V prípade vzájomných nárokov objednávateľa a zhotoviteľa, budú zmluvné strany postupovať podľa ustanovení § 358 a nasl. Obchodného zákonníka.

**Čl. VIII**

**Záručná doba,** **zodpovednosť za vady**

* 1. Záručná doba na samostatné dielo podľa konkrétnej objednávky je 24 (dvadsaťštyri) mesiacov a začína plynúť dňom prevzatia samostatného diela. Na vymenené filtre pre každý ORL platí dvojročná záručná doba alebo vyššia záručná doba poskytnutá dodávateľom alebo výrobcom fitlrov.
  2. Záručná doba začína plynúť dňom písomného prevzatia samostatného diela na základe prevzatia súpisu prác podpísaného oboma zmluvnými stranami v súlade s Čl. X tejto dohody; počas záručnej doby zodpovedá zhotoviteľ za vzniknuté vady samostatného diela podľa konkrétnej objednávky a je povinný ich na základe reklamácie objednávateľa odstrániť na svoje náklady najneskôr do 30 (tridsať) dní odo dňa doručenia reklamácie zhotoviteľovi, ak sa s prihliadnutím na povahu vady zmluvné strany písomne nedohodnú inak. Za deň nahlásenia vady (reklamácie) objednávateľom sa považuje deň doručenia písomnosti o oznámení vady zhotoviteľovi.
  3. Uznanie reklamovanej vady samostatného diela podľa konkrétnej objednávky je zhotoviteľ povinný písomne potvrdiť do 15 (pätnásť) kalendárnych dní odo dňa doručenia reklamácie, pričom v prípade neuznania reklamovanej vady, je zhotoviteľ povinný objednávateľovi písomne oznámiť odmietnutie uznania vady spolu s odôvodnením neuznania reklamovanej vady v uvedenej 15 (pätnásť) -dňovej lehote; v prípade že tak neurobí, považuje sa to za súhlas s reklamovanými vadami.
  4. Ak zhotoviteľ napriek reklamácii objednávateľa neodstráni vady v lehote podľa bodu 8.2 tohto článku, je objednávateľ oprávnený dať vady odstrániť tretej osobe. Objednávateľ má voči zhotoviteľovi nárok na úhradu takto vzniknutých nákladov.
  5. V prípade, ak pri preberaní samostatného diela alebo počas plynutia záručnej doby objednávateľ zistí vady samostatného diela spočívajúce v nedodržaní kvalitatívnych parametrov určených pre vykonanie diela podľa tejto dohody, je objednávateľ oprávnený požadovať od zhotoviteľa okrem zákonných nárokov aj predĺženie záručnej doby primerane podľa povahy nedostatku. Prípadné predĺženie záručnej doby samostatného diela sa zapíše do protokolu o odovzdaní a prevzatí verejnej práce (preberacieho protokolu).
  6. Ak kedykoľvek počas plynutia záručnej doby samostatného diela odmietne zhotoviteľ odstrániť vady tohto samostatného diela riadne reklamované objednávateľom alebo vada na rovnakom mieste je opätovne viac ako jedenkrát reklamovaná, objednávateľ má právo odstúpiť od tejto dohody. Takéto odmietnutie zhotoviteľa odstrániť riadne reklamovanú vadu sa považuje za podstatné porušenie dohody.
  7. Pred uplynutím záručnej doby prizve objednávateľ zhotoviteľa na hodnotenie stavu samostatného diela, ktoré bude vykonané v poslednom mesiaci záručnej doby spoločnou prehliadkou. Z prehliadky bude vyhotovený Protokol o ukončení záručnej doby, v ktorom bude zhodnotený stav samostatného diela ku koncu záručnej doby. Protokol podpíšu za zmluvné strany osoby oprávnené rokovať a konať vo veciach technických.

**Čl. IX**

**Subdodávatelia a Register partnerov verejného sektora**

9.1 Zhotoviteľ nesmie dielo ako celok odovzdať na vykonanie zhotovenia inému subjektu. Časť diela môže zhotoviteľ odovzdať na vykonanie svojmu subdodávateľovi uvedenému v Zozname subdodávateľov a podiele subdodávok, ktorý tvorí Prílohu č. 4 tejto dohody. Súhlas objednávateľa s dodaním diela prostredníctvom subdodávateľa nezbavuje zhotoviteľa povinnosti a zodpovednosti za všetky práce a činnosti subdodávateľa.

9.2 Ak sa na zhotoviteľa a jeho subdodávateľov vzťahuje povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „**zákon o registri partnerov verejného sektora**“), potom je zhotoviteľ, ako aj jeho subdodávatelia, povinný dodržať túto povinnosť po celú dobu trvania tejto rámcovej dohody, pričom zhotoviteľ sa zaväzuje zabezpečiť splnenie tejto povinnosti aj zo strany subdodávateľov. V prípade porušenia povinnosti zhotoviteľa podľa predchádzajúcej vety, má objednávateľ oprávnený od rámcovej dohody odstúpiť v okamihu, čo sa o tomto porušení dozvedel. Ak v súvislosti s porušením vyššie uvedenej povinnosti uloží príslušný orgán objednávateľovi akúkoľvek sankciu, zhotoviteľ je povinný túto sankciu mu v plnej výške uhradiť.

9.3 Počas trvania dohody je zhotoviteľ oprávnený zmeniť subdodávateľa uvedeného v Prílohe č. 4 tejto rámcovej dohody výlučne formou písomného priebežne očíslovaného dodatku k tejto rámcovej podľa Čl. XII bod 12.5 tejto rámcovej dohody. Nový subdodávateľ musí spĺňať povinnosť zápisu v registri partnerov verejného sektora podľa zákona o registri partnerov verejného sektora, a to v prípade, ak mu takáto povinnosť zo zákona o registri partnerov verejného sektora vyplýva. Objednávateľ má právo odmietnuť podpísať dodatok a požiadať zhotoviteľa o určenie iného subdodávateľa, ak má na to závažné dôvody (napr. ak nový subdodávateľ nie je zapísaný v registri partnerov verejného sektora podľa zákona o registri partnerov verejného sektora, v prípade, ak mu takáto povinnosť zo zákona o registri partnerov verejného sektora vyplýva, nekvalitne realizované práce konkrétnym subdodávateľom na predchádzajúcich zákazkách, nesplnenie podmienok pre výmenu subdodávateľa atď.). Zhotoviteľ je povinný žiadosti objednávateľa podľa predchádzajúcej vety bezodkladne vyhovieť a navrhnúť iného subdodávateľa, pričom tento subdodávateľ musí spĺňať povinnosť zápisu v registri partnerov verejného sektora podľa zákona o registri partnerov verejného sektora, a to v prípade, ak mu takáto povinnosť zo zákona o registri partnerov verejného sektora vyplýva.

9.4 Zhotoviteľ vyhlasuje, že Príloha č. 4 k tejto rámcovej dohode obsahuje aktuálne a úplné údaje v zmysle ustanovenia § 41 ods. 3, 4 a 6 ZVO. Údaje v zmysle § 41 ods. 3 ZVO sú údaje o všetkých známych subdodávateľoch v rozsahu obchodné meno/názov, sídlo/miesto podnikania, IČO, zápis do príslušného registra a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia (ďalej len „**Údaje**“). Zmenu údajov akéhokoľvek aktuálneho subdodávateľa je zhotoviteľ povinný bezodkladne písomne oznámiť objednávateľovi, pričom strany rámcovej dohody sa výslovne dohodli, že na zmenu údajov nie je potrebné uzatvoriť dodatok k dohode. V prípade nesplnenia povinnosti zhotoviteľa v zmysle predchádzajúcej vety má objednávateľ nárok na zmluvnú pokutu vo výške 100,- EUR (slovom: sto EUR ) za každý neoznámený zmenený údaj, ako aj náhradu škody, ktorá objednávateľovi v tejto súvislosti vznikne. V dodatku k rámcovej dohode, ktorým sa mení pôvodný subdodávateľ, je zhotoviteľ povinný uviesť aktuálne a úplné Údaje nového subdodávateľa. V prípade, ak zhotoviteľ bezodkladne neoznámi subdodávateľa, resp. ďalšieho subdodávateľa objednávateľovi, je povinný zaplatiť objednávateľovi zmluvnú pokutu vo výške 5.000,- EUR (päťtisíc eur).

9.5 V prípade, ak zhotoviteľ preukazoval splnenie podmienok účasti podľa § 33 ZVO inou osobou, je povinný pri plnení rámcovej dohody skutočne používať zdroje osoby, ktorej postavenie využil na preukázanie finančného a ekonomického postavenia. V prípade, ak zhotoviteľ preukazoval splnenie podmienok účasti podľa § 34 ZVO inou osobou, je povinný pri plnení dohody skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. V prípade nedodržania týchto povinností je zhotoviteľ povinný zaplatiť objednávateľovi zmluvnú pokutu za každé takéto porušenie vo výške 5 000,- EUR (slovom: päťtisíc EUR). Porušenie týchto povinností sa považuje za podstatné porušenie tejto rámcovej dohody. Objednávateľ je zároveň oprávnený odstúpiť od tejto rámcovej dohody pre jej podstatné porušenie.

**Čl. X**

**Preberanie diela**

10.1 Preberanie čiastkových prác a samostatného diela podľa konkrétnej objednávky bude vykonané v súlade s požiadavkami technicko-kvalitatívnych podmienok uvedenými v Opise predmetu zákazky. Prebratím čiastkových prác sa nepreberá samostatné dielo podľa konkrétnej objednávky v zmysle bodu 10.3 tohto článku dohody a nezačínajú plynúť záručné doby podľa článku VIII tejto rámcovej dohody.

10.2 Za riadne ukončené samostatné dielo podľa konkrétnej objednávky sa považuje dielo ukončené riadne a včas, bez vád a v súlade s kvalitatívnymi požiadavkami kladenými na samostatné dielo podľa konkrétnej objednávky.

10.3 O odovzdaní a prevzatí samostatného diela podľa konkrétnej objednávky potvrdia zmluvné strany súpis prác, ktorý podpíšu za strany dohody osoby oprávnené konať vo veciach technických, technický dozor objednávateľa a osoba oprávnená konať za zhotoviteľa.

**Čl. XI**

**Ukončenie rámcovej dohody**

11.1 Táto rámcová dohoda zanikne uplynutím doby, na ktorú bola uzavretá alebo vyčerpaním sumy určenej na plnenie tejto rámcovej dohody uvedenej Čl. IV bod 4.2 tejto rámcovej dohody, podľa toho, ktorá skutočnosť nastane skôr. Rámcovú dohodu ako aj jednotlivé objednávky je možné ukončiť písomnou dohodu strán rámcovej dohody, písomným odstúpením od rámcovej dohody alebo objednávky niektorou stranou rámcovej dohody alebo písomnou výpoveďou objednávateľa.

11.2 V prípade zániku rámcovej dohody alebo objednávky dohodou strán rámcovej dohody, táto zaniká dňom uvedeným v tejto dohode (ďalej len „**deň zániku rámcovej dohody dohodou**“). V tejto dohode sa upravia aj vzájomné nároky strán rámcovej dohody vzniknuté z plnenia povinností rámcovej dohody alebo z ich porušenia druhou stranou rámcovej dohody ku dňu zániku rámcovej dohody dohodou.

11.3 Ukončením rámcovej dohody alebo objednávky akýmkoľvek spôsobom nie sú dotknuté práva objednávateľa súvisiace s plynutím záručnej doby a zodpovednosťou za vady, vzťahujúce sa na všetky už vykonané a prevzaté samostatné diela na základe konkrétnych objednávok. Ukončením rámcovej dohody alebo objednávky akýmkoľvek spôsobom nie je dotknutý nárok objednávateľa na zaplatenie zmluvných pokút v zmysle tejto dohody.

11.4 Objednávateľ je oprávnený okamžite odstúpiť od rámcovej dohody alebo objednávky v prípade podstatného porušenia tejto rámcovej dohody zhotoviteľom.

11.5 Na účely tejto rámcovej dohody sa za podstatné porušenie rámcovej dohody zhotoviteľom považuje najmä:

a) ak sa preukáže, že zhotoviteľ v rámci verejného obstarávania, ktorého výsledkom je uzatvorenie tejto rámcovej dohody predložil nepravdivé doklady alebo uviedol nepravdivé, neúplné alebo skreslené údaje,

b) ak zhotoviteľ zmení subdodávateľa bez predchádzajúceho súhlasu objednávateľa alebo zmení rozsah subdodávok oproti ponuke,

c) ak zhotoviteľ vstúpil do likvidácie, na jeho majetok bol vyhlásený konkurz, bol podaný návrh na vyhlásenie konkurzu na jeho majetok, ako aj vtedy, ak existuje dôvodná obava, že plnenie záväzkov zhotoviteľa v zmysle tejto rámcovej dohody je vážne ohrozené,

d) ak zhotoviteľ poruší povinnosti uvedené v Čl. III bod 3.3, ak nenastanú okolnosti vylučujúce zodpovednosť v uvedené v Čl. III bod 3.3; v článku VI bod 6.9; 6.11; 6.14; v článku VIII bod 8.6; v článku IX; v článku XII bod 12.2 tejto dohody,

g) ak zhotoviteľ neodstráni vady pri preberaní diela alebo počas záručnej doby v termíne podľa Čl. VIII bod 8.2 dohody,

h) ak zhotoviteľ poruší povinnosť podľa Čl. II bod 2.1 tejto rámcovej dohody,

i) v ďalších prípadoch uvedených v tejto rámcovej dohode a/alebo ZVO.

11.6 V prípade nepodstatného porušenia tejto rámcovej dohody sú strany dohody oprávnené od tejto rámcovej dohody alebo objednávky odstúpiť po márnom uplynutí primeranej lehoty stanovenej v písomnej výzve druhej strane rámcovej dohody na odstránenie konania v rozpore s touto rámcovou dohodou, jej prílohami a právnymi predpismi, ako aj následkov takéhoto konania. Ak sa strany rámcovej dohody písomne nedohodnú inak, primeranou lehotou podľa predchádzajúcej vety je 10 kalendárnych dní. Za nepodstatné porušenie tejto rámcovej dohody zo strany zhotoviteľa sa považuje akékoľvek iné porušenie rámcovej dohody jej príloh alebo právnych predpisov, ktoré nie je považované za podstatné podľa bodu 11.5 tohto článku dohody.

11.7 V prípade, ak nastanú právne skutočnosti majúce za následok zmenu v právnom postavení zhotoviteľa (napr. vyhlásenie konkurzu, vstup do likvidácie, zmena právnej formy, zmena v oprávneniach konať v mene zhotoviteľa) alebo akákoľvek iná zmena majúca priamy vplyv na plnenie zo strany zhotoviteľa, je zhotoviteľ povinný oznámiť tieto skutočnosti objednávateľovi najneskôr do 10 kalendárnych dní odo dňa, kedy tieto skutočnosti nastali. Ak tak neurobí, zodpovedá za škodu spôsobenú objednávateľovi v dôsledku porušenia tejto povinnosti a objednávateľ má právo odstúpiť od tejto rámcovej dohody. Za akúkoľvek inú zmenu sa považuje aj zmena bankového spojenia zhotoviteľa, pričom k tejto informácii predloží aj potvrdenie príslušnej banky.

11.8 Odstúpenie od tejto rámcovej dohody alebo objednávky sa spravuje ustanoveniami § 344 a nasl. Obchodného zákonníka pokiaľ táto rámcová dohoda neustanovuje inak. Odstúpenie od rámcovej dohody alebo objednávky musí mať písomnú formu, musí byť doručené druhej strane dohody (ktorá svoju povinnosť porušila) a jeho účinky nastávajú dňom doručenia odstúpenia strane rámcovej dohody, ktorá svoju povinnosť porušila. Odstúpením od rámcovej dohody alebo objednávky nie je dotknuté právo objednávateľa na náhradu škody v plnej výške.

11.9 Objednávateľ je oprávnený vypovedať túto rámcovú dohodu alebo objednávku písomnou výpoveďou bez udania dôvodu. Výpovedná lehota pre rámcovú dohodu je 3 mesiace a začína plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená zhotoviteľovi. Výpovedná lehota pre objednávku je 10 kalendárnych dní a začína plynúť nasledujúci deň po do dni v ktorom bola výpoveď od objednávky doručená zhotoviteľovi.

11.10 V prípade ukončenia tejto rámcovej dohody podľa tohto článku dochádza automaticky aj k ukončeniu vykonávania samostatného diela v zmysle príslušných objednávok zhotoviteľa, pokiaľ sa zmluvné strany písomne nedohodli inak.

**Čl. XII**

**Záverečné ustanovenia**

12.1 Strany dohody sa dohodli, že písomná komunikácia podľa tejto rámcovej dohody alebo v súvislosti s touto rámcovou dohodou sa bude doručovať doporučene poštou, kuriérom alebo osobne, ak táto rámcová dohoda výslovne neupravuje iný spôsob doručenia. Za deň doručenia sa považuje deň prevzatia písomnosti. V prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak adresát neprevezme písomnosť v úložnej lehote na pošte, za deň doručenia sa považuje posledný deň úložnej doby na pošte. V prípade, ak sa písomnosť vráti odosielateľovi s označením pošty ,,adresát neznámy“ alebo ,,adresát sa odsťahoval“ alebo s inou poznámkou podobného významu, za deň doručenia sa považuje deň vrátenia zásielky odosielateľovi. V prípade doručovania e-mailom, v prípadoch výslovne upravených v tejto dohode sa strany dohody dohodli, že sú povinné potvrdiť prijatie e-mailu druhej strane dohody najneskôr do 48 hodín. Po uplynutí tejto doby sa bude e-mail považovať za doručený aj v prípade, ak prijímajúca strana dohody prijatie e-mailu podľa predchádzajúcej vety nepotvrdí.

12.2 Zhotoviteľ nie je oprávnený postúpiť akékoľvek pohľadávky (práva) vyplývajúce z tejto rámcovej dohody na tretiu osobu alebo sa dohodnúť s treťou osobou na prevzatí jeho záväzkov (povinností) vyplývajúcich z tejto rámcovej dohody bez predchádzajúceho písomného súhlasu objednávateľa.

12.3 Práva a povinnosti strán dohody touto rámcovou dohodou neupravené sa riadia príslušnými ustanoveniami Obchodného zákonníka v platnom znení, ustanoveniami ZVO a ostatných všeobecne záväzných právnych predpisov platných a účinných v Slovenskej republike. Strany dohody sa dohodli, že v prípade vzniku sporov strán dohody týkajúcich sa tejto rámcovej dohody a jej aplikácie, ak sa ich nepodarí urovnať dohodou a jednou zo strán dohody je subjekt mimo územia Slovenskej republiky, je daný právny poriadok, právomoc a príslušnosť súdov Slovenskej republiky.

12.4 Táto rámcová dohoda je vyhotovená v piatich (5) vyhotoveniach, tri (3) pre objednávateľa a dva (2) pre zhotoviteľa.

12.5 Strany dohody sa dohodli, že túto rámcovú dohodu je možné zmeniť len písomnými číslovanými dodatkami a dohoda o zrušení tejto rámcovej dohody musí byť písomná. Dodatok k tejto rámcovej dohode ako aj dohoda o zrušení tejto rámcovej dohody musia byť podpísané štatutárnymi zástupcami zmluvných strán dohody, pričom podpisy musia byť na tej istej listine, v opačnom prípade sa má za to, že k uzatvoreniu dodatku k tejto rámcovej dohode alebo dohody o zrušení tejto rámcovej dohody nedošlo. Zhotoviteľ berie na vedomie, že objednávateľ je povinný pri uzatváraní dodatkov k tejto rámcovej dohode postupovať podľa § 18 ZVO.

12.6 Táto rámcová dohoda nadobúda platnosť dňom jej podpísania oprávnenými zástupcami oboch strán rámcovej dohody a účinnosť dňom nasledujúcim po dni jej zverejnenia v Centrálnom registri zmlúv.

12.7 Táto rámcová dohoda nezakladá priamo právo na plnenie predmetu tejto rámcovej dohody. Predmet tejto rámcovej dohody bude vždy realizovaný na základe písomných čiastkových objednávok vystavených v súlade s touto rámcovou dohodou.

12.8 Strany dohody vyhlasujú, že sa s obsahom rámcovej dohody oboznámili, túto uzatvorili slobodne a vážne, že sa zhoduje s ich prejavom vôle a svoj súhlas s jej obsahom potvrdzujú svojím vlastnoručným podpisom.

12.9 Neoddeliteľnými prílohami tejto rámcovej dohody sú Prílohy:

Príloha č. 1 – Opis predmetu zákazky

Príloha č. 2 – Špecifikácia ORL/RN

Príloha č. 3 – Špecifikácia ceny a návrh na plnenie kritéria

Príloha č. 4 – Zoznam subdodávateľov a podiel subdodávok

12.10 Z hľadiska predmetu zákazky súčasťou tejto rámcovej dohody sú:

súťažné podklady\*

ponuka zhotoviteľa\*

ponúkané jednotkové ceny v špecifikácií ceny

budúce objednávky vystavené na základe tejto rámcovej dohody\*

vysvetlenia súťažných podkladov\*

Pozn. \* Neprikladajú sa ku každému vyhotoveniu rámcovej dohody, ale ich obsah je zmluvne záväzný, pokiaľ ho rámcová dohoda neupravuje odlišne.

V prípade, ak vysvetlenia súťažných podkladov menia alebo dopĺňajú ustanovenia rámcovej dohody, v takom prípade majú pred týmito ustanoveniami rámcovej dohody prednosť a platia vysvetlenia súťažných podkladov.

V ......................, dňa: V Bratislave, dňa :

....................................................... .........................................................

**[názov obchodnej spoločnosti/ Národná diaľničná spoločnosť, a.s.**

**alebo titul meno priezvisko]**  **Ing. Filip Macháček**

[titul, meno, priezvisko konajúcej osoby] predseda predstavenstva a

[funkcia konajúcej osoby] generálny riaditeľ

............................................................

**Národná diaľničná spoločnosť, a.s.**

**PhDr. Rastislav Droppa**  podpredseda predstavenstva

1. Zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov. [↑](#footnote-ref-1)
2. § 18 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov. [↑](#footnote-ref-2)